Hoće li Iran okrenuti leđa Rusiji? - 09.08.2015, Sputnik Srbija\nHoće li Iran okrenuti leđa Rusiji?\nPosledice međunarodnih sankcija po iransku privredu bile su teške. To se najviše ogledalo u najprofitabilnijem, energetskom sektoru. Da li otvaranje Irana, u... 09.08.2015, Sputnik Srbija\nanalize i mišljenja, vesti, iran\n10:23 09.08.2015 (Osveženo: 16:19 05.10.2015)\nPosledice međunarodnih sankcija po iransku privredu bile su teške. To se najviše ogledalo u najprofitabilnijem, energetskom sektoru. Da li otvaranje Irana, u ekonomskom i političkom smislu, znači i okretanje leđa starim saveznicima?\nNa samu najavu ukidanja sankcija, predstavnici zapadnih kompanija, pre svega iz sfere energetike, otpočeli su trku za zauzimanje pozicija na iranskom tržištu. Procene analitičara su da iranski energetski sektor zahteva investicije od 200 milijardi dolara.\nKao posledica sankcija izvoz nafte iz Irana je prepolovljen, a neke bušotine morale su da prestanu sa radom. Povratak na međunarodno tržište je zato jedan od prioriteta Vlade Irana.\n„Nijedna država neće popustiti kada je reč o njenom delu tržišta, zato posle ukidanja sankcija Iran neće moći da se odjednom vrati na tržište u punom kapacitetu, ali će malo po malo povećavati svoj izvoz nafte“, kaže Omid Šukri Kalesar, stručnjak za međunarodne odnose sa turskog Jalova univerziteta.\n„Do 2005. godine Iran je izvozio 4,5 miliona barela nafte dnevno. Posle ukidanja sankcija, Iran će izvoziti do 2 miliona, a kasnije i više nego pre uvođenja sankcija“, kaže on.\nRusija je do skoro bila retka zemlja, uz Kinu i Indiju, koja je imala razvijenu ekonomsku saradnju sa Iranom. Saradnja je započeta 1995. godine potpisivanjem ugovora između teheranskih vlasti i „Gasproma“ o razvoju naftnih i gasnih nalazišta na teritoriji Islamske republike, kaže Kalesar. Drugi veliki projekat bio je izgradnja nuklearne elektrane „Bušer“ od strane „Rosatoma“.\nSa ukidanjem sankcija situacija se iz osnova menja. Zemlje koje su do sada poslovale sa Iranom stiču konkurenciju u zapadnim korporacijama. Iran će u novonastaloj situaciji biti otvoreniji, kako za biznis, tako i za političke kompromise.\nPrema rečima iranskog ambasadora u Moskvi, doktora Mehdija Sanana, potpisivanje nuklearnog ugovora ne znači udaljavanje Irana od Rusije. Iran i SAD imaju suprotne stavove oko mnogih važnih međunarodnih pitanja, kaže doktor Sanan, a njegova zemlja neće pregovarati sa SAD o pitanjima bilateralnih odnosa, već samo o nuklearnom programu.\nObama: Alternativa sporazumu sa Iranom - rat\n5 Avgust 2015, 20:10\n„Sa druge strane, Teheran i Moskva imaju zajedničke interese u Centralnoj Aziji, na Kavkazu, u Kaspijskom moru i na Bliskom Istoku. Delimo stavove povodom politike SAD i mešanja Zapada u unutrašnja pitanja suverenih država, proširenja NATO-a i sistema protivraketne odbrane. Imamo zajedničke interese u energetici. Zainteresovani smo za stabilnu cenu nafte na svetskom tržištu. Po pitanjima regulisanja tržišta mogli bismo da sarađujemo u okviru Foruma zemalja izvoznika gasa“, kaže doktor Sanan.\nPovratak Irana na tržište nafte neće uticati na prijateljske odnose sa Rusijom, smatra i Omid Šukri Kalesar. On veruje da će se Teheran i Moskva dogovoriti i prodavati naftu Evropi pod povoljnijim uslovima. Kalesar je uveren da će Rusija i Iran proširiti saradnju posle ukidanja sankcija.\n„Zbog sankcija protiv Irana ’Gasprom‘ je napustio projekat za razvijanje gasnog polja Južni Pars, ali sada je spreman da nastavi saradnju. Osim toga, 2014. godine Moskva i Teheran su potpisali ugovor o isporukama iranskog gasa u obimu od 500 hiljada kubnih metara dnevno“, tvrdi Kalesar.\nJelena Dunajeva iz Instituta za iranske studije Ruske akademije nauka smatra da rusko–iranska saradnja ne bi trebalo da se svodi isključivo na naftu i navodi reči bivšeg ministra inostranih poslova Rusije Igora Ivanova kako ne bi trebalo graditi bilateralne odnose na osnovi zajedničkog suprotstavljanja Zapadu.\n„Smatram da Rusija i Iran treba da odrede prioritete i da se bave realističnim projektima. Prvi korak je već napravljen. Potpisani su sporazumi o kosmičkoj saradnji, izgradnji novih blokova nuklearke ’Bušer‘, kao i modernizaciji iranske železnice“, smatra Dunajeva.\nZa razliku od svog najvećeg takmaca u regionu Saudijske Arabije, iranska ekonomija je diversifikovana. Iran je najveći svetski izvoznik cementa, šafrana, kavijara i pistaća, a sektor brodskog transporta nije bio zanemarljiv pre sankcija. Očigledno, ruske kompanije su, za razliku od zapadnih, već zauzele početne pozicije na iranskom tržištu što im daje veliku prednost.


Patrijarh Irinej: Ne zazirati od Evropske zajednice\nPredsednik Srbije Boris Tadić razgovarao je danas sa novoizabranim patrijarhom Irinejom i poručio da crkva ima veoma važno mesto u društvu. A prethodno, patrijarh je održao konferenciju za novinare i poručio da su odnosi crkve i države danas dobri i da ih treba razvijati.\n"Pomaže Bog predstavnici najmoćnije sile, sedme sile"!\nOvim rečima patrijarh Irinej ušao je u istoriju kao prvi patrijarh Srpske pravoslavne crkve koji je održao konferenciju za novinare.\nTokom današnjeg razgovora sa predstavnicima medija novi patrijarh nije izbegao ni jedno pitanje. Kako je rekao Irinej, od Evropske unije ne treba zazirati, a o ulasku u NATO treba da odluči narod. Odnosi crkve i države prolazili su kroz razne faze, a dosadašnji kurs države je dobar i treba očekivati da će se vremenom razvijati u korist i crkve i države, rekao je Irinej.\n"Mi smo jedna celina, jedan organizam i treba da radimo da pomažemo jedni druge. Država da radi svoj posao, a mi, kao crkva, zna se koje je naše glavno polje rada i koje su posledice takvog rada i odnosa za čitav narod".\nPo rečima patrijarha Srbija je čitavom svojom istorijom u Evropi i sigurno je da želimo da budemo deo te porodice naroda. Mi ćemo prihvatiti sve ono što ne bude na štetu našeg kulturnog i istorijskog identiteta, rekao je novi poglavar Srpske pravoslavne crkve.\n"Shvatam Evropu i globalizaciju, pre svega u smislu ekonomije, u smislu onoga svega što nam je zajedničko i potrebno nama u savremenom vremenu. Ali se nadamo da će i Evropa poštovati naš identitet, našu kulturu, našu veru pravoslavnu. I ako to tako bude, nema potrebe da zaziremo od Evropske zajednice".\nPatrijarh je pozdravio mogućnost dolaska pape u Srbiju, mada, kako je rekao, o eventualnom dolasku pape Benedikta XVI na proslavu jubileja Milanskog edikta 2013. godine još nije bilo konkretnih razgovora.\nIrinej je rekao i da će crkva pomagati državu u očuvanju Kosova, kao i da se se nada da će njegovo ustoličenje u Pećkoj patrijaršiji na Kosovu biti dobro shvaćeno, jer to nije nikakva provokacija, već tradicija SPC-a.


Završena rekonstrukcija vodovodne mreže u Štrpcima | Palelive.com\nPočetna Regija Rudo Završena rekonstrukcija vodovodne mreže u Štrpcima\nRUDO – U Mjesnoj zajednici Štrpca, završena je rekonstrukcija vodovodne mreže, iz rezervoara “Zapoda”.Vrijdnost projekta ja oko 15 000 KM.Opština Rudo je pomogla projekat sa 2 000 KM a građani su imali učešće ,u visini oko 13 000 KM.\nU akciji je učestvovalo 50 domaćinstava i za sve ima dovoljno vode.Svi korisnici su ugradili vodomjere u šahtama ,koje se nalaze na glavnom vodu.Vodovodom će upravljati Odbor za seoski vodovod ,koji broji 7 članova, od kojih je jedan iz Savjeta MZ.Svi korisnici će plaćati mjesečni paušal, u visini od 2,00 KM.\nU sklopu tog paušala, svaki član zajedničkog domaćinstva će moći da troši dnevno 200 litara vode a količine preko dozvoljene , plaćaće se po cjeni vode ,koju isporučuje KP „Usluga“ Rudo.Sredstva prikupljena od paušala, koristiće se za održavanje vodovoda. Stručne poslove na rekonstrukciji vodovoda je uradilo KP „Usluga „Rudo.\nPrethodni članakSportska nedelja\nNaredni članakProdužen rok za rješavanje stambenih pitanja


LIMFOTOK - uloga, značaj i funkcionisanje limfnog sistema\nKao što možemo pretpostaviti iz veoma kratkog razmatranja našeg tela i njegovog funkcionisanja, limfotok predstavlja jedan od najvažnijih sistema koji moramo razumeti ukoliko želimo da se počnemo baviti sopstvenim zdravljem i preokretanjem simptoma koji skoro svi poslovično imaju svoj koren u ovom sistemu.\nOvaj sistem je ključan, a veoma lak za razumevanje ukoliko nastavimo i malo proširimo analogiju sa gradom i određenim funkcijama koje se u njemu obavljaju. U ovoj analogiji ćelije su kuće i zgrade, krv je vodovod a limfotok kanalizacioni sistem. Svaka naša ćelija je malo živo biće koje jede i eliminiše materije koje mu nisu potrebne. One sve nepoželjno izbacuju u međućelijske prostore i tu na scenu stupa limfotok koji dolazi do svake ćelije, kupi i odnosi te materije.\nOvde se može postaviti pitanje kako funkcioniše taj proces odnošenja kao i koje je krajnje odredište za ove materije odnosno šta se sa njima dalje dešava?\nJedan od mehanizama pokretanja limfotoka je naprosto pokretanje tela gde samo grčenje i opuštanje mišića potiskuje limfu kroz međućelijske prostore, a drugi, i verovatno najbitniji mehanizam se često previđa. Naime, kao što krvotok ima svoju pumpu koja pomaže cirkulaciju, tako i limfotok poseduje svoju. Za krvotok pumpa je naravno srce, dok je za limfotok, zbog njegove veličine i gustine potrebna znatno veća i jača pumpa, i tu ulogu igra sistem organa za disanje gde pluća predstavljaju membranu, a dijafragma motor koji je pokreće. Širenjem i skupljanjem pluća se, pored drugih funkcija, obezbeđuje ritmička promena unutašnjeg/međućelijskog pritiska organizma čime se limfna tečnost po principu vakuum pumpe usisava i provlači kroz limfne sudove i međućelijske prostore.\nOdgovor na drugo pitanje, gde je odredište otpadnih materija iz limfotoka, takođe možemo dobiti nastavljajući analogiju sa gradom i funkcionisanjem otpadnog sistema u njemu. Kada pustimo vodu u našem kupatilu ona otiče sistemom cevi do septičke jame koja se nalazi ili u dvorištu kuće, ili grad ima velike septičke jame za veći broj domaćinstava. Isto tako naše telo ima veliki broj septičkih jama na strateškim lokacijama i njih nazivamo limfnim čvorovima. Kao i druge septičke jame, i ove u našem telu su pune bakterija koje razlažu otpad i smanjuju mu kiselost, a imamo još i imune ćelije koje se bave reciklažom oštećenih ćelija. Nakon smanjenja kiselosti otpada on nastavlja svoj put ka organima filtracije i eliminacije u spoljašnji svet, a to su za limfotok u prvom redu bubrezi i mokraćni sistem pa zatim sluzokoža debelog creva, pluća i sinusa, kao i koža koja smatra trećim bubregom.\nU sledećem odeljku se bavimo pitanjem šta se deševa kada je limfni sistem u stagnaciji odnosno kako je čovek odgovoran za stvaranje većine neprijatnih simptoma sa kojima se nosi ne poštujući princip: kako poseješ tako ćeš i žnjeti, tj. zakon akcije i reakcije, uzroka i posledice ili na drukčije rečeno, na koji način ga nemilosrdno šiba karma.


Perspektive širenja proizvodnje i tržišnog plasmana soje\nIzvor: Radio Televizija Vojvodine, 15.Dec.2019, 19:05\nGenetski nemodifikovana soja predstavlja značajnu izvoznu šansu Srbije, a sertifikat "Dunav Soja" koji garantuje njen kvalitet omogućava izvoz i na najzahtevnija evropska tržišta poput Norveške, Švajcarske, Nemačke i Holandije.\nSrbija je ove godine izvezla 75.000 tona genetski nemodifikovane soje. Jedan od ključnih preduslova izvoza jeste u svetu traženi garant kvaliteta, odnosno "Dunav Soja" sertfikat, a poseduje ga 39 kompanija, dok je njih više od 60 u sistemu grupne sertifikacije.\nKompletna privreda orijentisana je ka konceptima održivosti i ublažavanja negativnih efekata klimatskih promena. Zato su važna kvalitetna rešenja za sve članove proizvodnog lanca, čulo se na Konferenciji povodom obeležavanja...


Turnir u malom fudbalu Arhiva - Far\nPočetnaPosts Tagged "Turnir u malom fudbalu"\nTurnir u malom fudbalu Tag\nTurnir u malom fudbalu “Dimitrovgrad 2021”: Pobede Fieste, Real Caribroda i Mlekare Marinković\nDrugog takmičarskog dana na tradicionalnom 57. turniru u malom fudbalu u Dimitrovgradu na programu su bila tri susreta u seniorskoj konkurenciji. U okviru grupe A, Fiesta Matleks je savladala ekipu Džukijevi puleni rezultatom 7:2. dok je Real Caribrod “V – TAC” bio bolji od FK\nPočeo turnir u malom fudbalu “Dimitrovgrad 2021”\nPrvog takmičarskog dana na tradicionalnom 57. turniru u malom fudbalu u Dimitrovgradu na programu su bila dva susreta, dok jedan meč nije odigran.. U okviru grupe A Real Caribrod “V – TAC” je savladao ekipu Džukijevi puleni ubedljivim rezultatom 10:2, dok utakmica između FK Željuše\nTradicionalni 57. turnir u malom fudbalu u Dimitrovgradu biće održan od 26. jula do 1. avgusta, dok će izvlačenje parova biti u nedelju, 25. jula u 20:00 časova uživo na fejsbuk stranici Sportsko turističkog centra Caribrod. Direktor Sportsko turističkog centra Caribrod Vasil Andrejev je u telefonskom\nRezime prva dva takmičarska dana turnira u malom fudbalu „Dimitrovgrad 2019“\nU petak, 12. jula, zvanično je otvoren 56. tradicionalni turnir u malom fudbalu „Dimitrovgrad 2019“. Tokom vikenda na programu su bili mečevi prvog i drugog takmičarskog dana. U subotu, 13. jula, igrani su mečevi u kategorijama mlađih pionira i seniora. Kod mlađih pionira „Balkanski 2“ je savladao\n„Povratak otpisanih“ pobednik turnira u malom fudbalu za petliće u Bosilegradu\nEkipa „Povratak otpisanih“ pobednik je turnira u malom fudbalu u konkurenciji petlića koji je održan u okviru Bosilegradskog sportskog leta 2019. Šampionski tim je u finalu bio bolji od ekipe „Neki novi klinci“ rezultatom 4:0. Treće mesto na ovoj sportskoj smotri za najmlađe osvojile su devojčice\nObavljen žreb za 56. turnir u malom fudbalu u Dimitrovgradu – Večeras na programu mečevi prvog takmičarskog dana\nŽrebom za grupnu fazu u kategoriji starijih pionira i seniora (tradicionalni turnir), sinoć je u Sportskom centru Park u Dimitrovgradu zvanično otvoren 56. tradicionalni turnir u malom fudbalu. U seniorskoj konkurenciji ekipe će se nadmetati u pozivnom i tradicionalnom delu turnira. U pozivnom će učestvovati 6\nPosle 6 takmičarskih dana na turniru u malom fudbalu „Dimitrovgrad 2017“, poznati su prvi četvrtfinalisti u konkurenciji tradicionalnog dela turnira. To su ekipe „MFK Bulgari“ iz Sofije i „Hotel Sax Balkan“ iz Dimitrovgrada. Ove dve ekipe osvojile su prvo i drugo mesto u grupi C i\nNSZ: Počinje isplata redovne i privremene novčane naknade za decembar 2021. godine https://t.co/r66k5CQHXR 1 hour ago\nNSZ: Počinje isplata redovne i privremene novčane naknade za decembar 2021. godine


AUSTRALIJA Archives - svetbrzine.com\nIsti broj trka sa novim stazama\nby Vladan Đerić on 22. marta 2016.\nJoš krajem septembra, FIA je saopštila kalendar trka za 2016 godinu koji je ponovo pretrpeo izmene. Na mapi trka ponovo se nalazi 21 Velika nagrada, a glavna novina je debi Velike nagrade Evrope u Azerbejdžanu, na uličnoj stazi u Bakuu. Veliko je pitanje kako će se kada je poseta u pitanju, pokazati ovaj događaj, posebno […]\nRikardo ostaje i sledeće sezone u Red Bulu\nAustralijanac Danijel Rikardo nastaviće karijeru u Formuli jedan. Zbog nesigurne mogućnosti u ekipi Red Bul, Rikardo je prihvatio poziv NASKAR ekipe koju vodi Dejl Emhart junior i počeo da razmatra mogućnost da pređe u najpopularniji američki šampionat, ali sve je obustavljeno pošto su čelnici austrijsko-engleskog tima potvrdili Australijančevo mesto na “gridu” i sledeće godine. Potvrdu […]\nby Vladan Đerić on 17. februara 2016.\nU samo sedam dana, vožene su dve spektakularne Moto GP trke. Ona prva, Velika nagrada Australije na Filip Ajlendu, istakla je ozbiljnu kandidaturu za titulu jedne od najboljih u istoriji, ali vrlo brzo je pala u zaborav posle neverovatnog grand-prija u Maleziji i događaja o kojem bruji čitav sportski svet – duelu Valentina Rosija i […]


Grupa albanskih lobista Bajdenu: pisala Bajdenu\nTanjug 5. oktobra 2021. 10:49\nPRIŠTINA – Grupa albanskih lobista u američkom Kongresu uputila je pismo američkom predsedniku Džo Bajdenu i državnom sekretaru Entoni Blinkenu u kome traže od njih da udvostruče paznju u rešavanje tenzija između Beograda i Prištine i pojačaju posvećenost u konačno rešenje problema dve strane.\n„Pozivamo vas da osudite nedavnu eskalaciju tenzija i mobilizaciju srpske vojske i ohrabrimo vašu administraciju da se pridruži našim partnerima iz EU i NATO -a u podršci dijalogu između Kosova i Srbije radi pronalaska mirnog i konačnog rešenja“, navodi se u pismu.\nPismo su potpisali kopredsednici te grupe Riči Tores i Džim Hajns, kao i članovi Elisa Slotkin, Duup Kortni, Monder Džons, Karolin B. Malone i Džejsm P. Mekgavern a nakon nedavne eskalacije na severu KIM, piše Zeri.\nKako se navodi u pismu, prošle nedelje nastala je „zabrinjavajuća situacija kao rezultat vojne mobilizacije na prelazima, preteći nesigurnom stabilnošću u regionu Balkana“.\nU pismu je detaljno opisano šta se tačno dešavalo tokom blokade prelaza sa akcentom na to da su ih nadletali avioni vojske Srbije i da je prelaze obišao ambasador Rusije Aleksandar Bocan Harčenko.\n„S obzirom na neproporcionalnu snagu oružanih snaga Srbije, pozivamo vas da obnovite obavezu SAD da obezbede da naš saveznik Kosovo dobije pravičan tretman i priznanje kao nezavisna država“, navodi se u pismu i dodaje da su tenzije nastale i kada su srpski borbeni avioni leteli blizu administrativnog prelaza.\nBajden u se skreće pažnja da Beograd stalno podriva legitimitet i suverenitet Kosova i pozivaju SAD da nastave da podržavaju Kosovo.


ARHIVA - Ukrajinski predsednik Volodimir Zelenski razgovara sa ukrajinskim snagama u Donjecku (Foto: Reuters/ Ukrainian Presidential Press Service Handout)\nUkrajinski predsednik Volodimir Zelenski zatražio je u utorak od NATO-a da Ukrajini obezbedi put do članstva, nakon više dana nagomilavanja ruskih trupa blizu istočnog ukrajinskog regiona Donbas.\nMoskva je odmah osudila izjavu Zelenskog i upozorila da bi stav Kijeva o Alijansi mogao dodatno da pogorša situaciju u Donbasu, gde je povećano nasilje prethodnih dana.\nPentagon je odbio da komentariše zahtev ukrajinskog predsednika, dok je portparolka Bele kuće Džen Psaki saopštila da Ukrajina dugo ima aspiracije da postane članica NATO-a i da je Bajdenova administracija o tome razgovarala sa Kijevom.\n"NATO je jedni način da se okonča rat u Donbasu", poručio je Zelenski generalnom sekretaru Alijanse Jensu Stoltenbergu, navodi se u saopštenju iz kabineta ukrajinskog predsednika.\nUkrajina je pokrenula diplomatsku ofanzivu da bi ojačala podršku zapadnih zemalja i NATO-a u sporu sa Rusijom oko Donbasa, a od kraja marta upozorava na nagomilavanje ruskih snaga. Rusija je saopštila da je raspoređivanje trupa odbrambeni potez i da bi mešanje Alijanse pogoršalo situaciju.\nPortparol Kremlja Dmitrij Peskov rekao je da oni koji žive u istočnoj Ukrajini ne bi prihvatili članstvo zemlje u NATO-u i da bi ta retorika mogla da dodatno destabilizuje region Donbasa. Šef diplomatije Sergej Lavrov rekao je tokom posete Indiji da je Rusija zabrinuta zbog izjava u Kijevu i da je u kontaktu sa evropskim zemljama tim povodom.\nKonflikt u Donbasu izbio je posle ruske aneksije Krima 2014. godine. Ukrajina i zapadne zemlje ističu da Rusi naoružavaju, predvode i finansiraju separatiste u tom regionu. Moskva odbacuje optužbe o mešanju. Dogovor o primirju je postignut 2015. godine, ali sporadične borbe i nasilje nikada nisu prestali.


Turske snage na sjeveru Iraka neutralizirale 8 terorista PKK - Bportal.ba - Najvažnije vijesti iz BiH\nTurske snage na sjeveru Iraka neutralizirale 8 terorista PKK\nU zračnoj operaciji turskih snaga na sjeveru Iraka neutralizirano je 8 terorista koji su planirali napad na vojnu bazu, javlja Anadolu Agency (AA).\nU saopćenju Generalštaba Oružanih snaga Turske se navodi da su zračne operacije izvedene u mjestima Sinat Haftanin, Metina i Hakurk na sjeveru Iraka.\nU operaciji su uništeni i uporišta i skladišta terorističke organizacije PKK.\nPKK je separatistička organizacija koja se nalazi na listi terorističkih grupa u Turskoj, Evropskoj uniji (EU) i Sjedinjenim Američkim Državama (SAD).\nOznačeno: neutralizirani teroristi, pkk, sjever irak, turska\nNaslovnice pune Edina Džeke: “Kako ga možete prodati?”\nKapiten bh. reprezentacije je sinoć u sudijskoj nadoknadi spasio Romu od novog poraza, glavom je zabio za izjednačenje, mnogi slute da je to bio njegov oproštaj od dresa Vučice. Poslije utakmice Dijamant je izgledao tužno i razočarano zbog svega što se dešava, da li je u pitanju rezultat utakmice ili oproštaj od Vječnog grada trebali […]\nErdogan doputovao u zvaničnu posjetu Venecueli\nPosted on 3. Decembra 2018. 3. Decembra 2018. Author Minea BB\nU okviru turneje u Latinskoj Americi predsjednik Republike Turske Recep Tayyip Erdogan kasno sinoć doputovao je u zvaničnu posjetu Venecueli, javlja Anadolu Agency (AA). Delegaciju turskog predsjednika Erdogana na aerodromu u Caracasu dočekala je venecuelanska podpredsjednica Delcy Rodrigez, šef diplomacije te zemlje Jorge Arreana te ministar odbrane Vladimir Padrino. U delegaciji, koju predvode Erdogan i […]\nVučić: Sa velikom dozom straha čekam nove mjere Prištine\nPredsjednik Srbije Aleksandar Vučić izjavio je danas da sa velikom dozom straha za srpski narod očekuje nove mjere Prištine, javlja Anadolu Agency. Upitan da prokomentariše najavu premijera Kosova Ramuša Haradinaja da bi Priština mogla da uvede nove mjere koje nemaju veze sa taksama, Vučić je rekao da albanska strana može da uradi tri stvari, ali […]\nMourinho: Zadovoljan sam srcem i dušom tima, ali nismo homogeni


Sarajevo tjera Republiku Srpsku na poteze poslije kojih ništa u BiH neće biti isto | BL Portal\nSarajevo tjera Republiku Srpsku na poteze poslije kojih ništa u BiH neće biti isto\n1. Avgusta 2019. 18:55\nPrestanak uplaćivanja poreza u zajedničku kasu i poništavanje svih odluka visokog predstavnika štetnih po Srpsku dvije su mjere koje je Milorad Dodik najavio ukoliko se SDA odluči da uđe u savez sa političkim snagama koje u RS predstavljaju opoziciju.\nŠta srpski član Predsjedništva BiH želi da postigne najavljenim potezima i da li su te mjere ostvarive.\nJoš od oktobarskih izbora, na kojima je u Republici Srpskoj pobijedila koalicija okupljena oko Milorada Dodika i njegovog SNSD-a, traje natezanje političkih faktora u BiH oko formiranja savjeta ministara. Bošnjačke stranke pred srpsku stranu postavljaju uslov prihvatanja puta u NATO (MAP) za formiranje Savjeta ministara, što je za RS neprihvatljivo, s obzirom na Deklaraciju o vojnoj neutralnosti.\nKandidat za predsedavajućeg Savjeta ministara ovog puta mora da dođe iz redova srpskog naroda. Zoran Tegeltija, kandidat pobjednika na izborima u RS, neprihvatljiv je za SDA, koja želi kandidata iz opozicionog SDS-a. Predsjednik SDS-a Mirko Šarović nedavno se samoproglasio za kandidata za predsedavajućeg Savjeta ministara BiH.\nZa mjere koje Dodik navodi da će uvesti teško je naći ustavni ili zakonski osnov, kaže nekadašnji sudija Ustavnog suda BiH Krstan Simić, ali on podseća da nije bilo ni zakonskog osnova za odluke visokog predstavnika.\n„Aneks 10 Dejtonskog sporazuma je pogrešno tumačen kad je visoki predstavnik donosio odluke, tako da smo sada suočeni sa pravnim apsurdom — da moraju da se na nezakonit, neustavan način, protivan konceptu države BiH stave van snage odluke koje su takođe nezakonito i bez ustavnog osnova, pa čak i bez osnova u Dejtonskom sporazumu nametnute i primjenjuju se na teritoriji BiH“, kaže Simić.\nSlična je situacija sa najavljenim prestankom uplaćivanja poreza. Jer su, na primjer, i osnivanje Suda i Tužilaštva BiH, kao i mnoge druge odluke bile neutemeljene u pravu i dugi niz godina bile indikator nezadovoljstva u RS, pa sad slijedi reakcija.\n„Nadam se da će razum prevladati, prije svega na strani partija iz Federacije oko formiranja vlasti, i da nećemo doći u situaciju koja bi izazvala veliku krizu koja bi zahvatila BiH i koja bi se apsolutno odrazila i na stanje u regionu i na njegovu bezbjednost. To nikome nije u interesu, a ne bi bilo u interesu ni međunarodnoj zajednici, već bi i ona trebalo da utiče da se ispoštuje volja biračkog tijela u RS, koja je ipak dala povjerenje koaliciji oko Milorada Dodika“, smatra Simić.\nŠta je od najavljenih mjera ostvarivo, a šta Milorad Dodik zapravo želi, analizira nam i politički analitičar Cvijetin Milivojević:\n„Mislim da u ovoj fazi Dodikov cilj jeste da natjera, prije svega, predstavnike SDA, odnosno Bakira Izetbegovića, da u formiranju centralnih organa vlasti ovaj put ispoštuju volju srpskog naroda, građana RS, a nesporni pobjednik na tim izborima bila je koalicija oko SNSD-a Milorada Dodika. Paradoksalno je da, uprkos tome što je potpuno jasno ko su pobjednici unutar bošnjačkog naroda, ko su pobjednici unutar hrvatskog i unutar srpskog naroda, samo zahvaljujući Izetbegovićevoj opstrukciji mi ni dan-danas nemamo Savjet ministara BiH“.\nKada govori o ostvarivosti najavljenih mjera, Milivojević naglašava da se odnos snaga unutar Veća za primjenu mira promijenio — Rusija se drugačije odnosi prema pitanjima unutar BiH od zemalja zapadne Evrope i SAD, za koje srpski narod predstavlja remetilački faktor, dok Turska ima paternalistički odnos prema Bošnjacima.\nMogu li se promijeniti odluke visokog predstavnika\nSagovornik Sputnika konstatuje da je izvodljivo poništiti odluke visokih predstavnika, ali da sve poteze treba mjeriti ciljem — da li želite da time uđete u proces razdruživanja ili ne.\n„Ja ne mislim da u ovom trenutku rukovodstvo RS želi da uđe u proces razdruživanja. Mislim da, prije svega, želi ono što je po mom mišljenju i prirodno, a to je da vrati ono što jesu izvorne nadležnosti RS prema Dejtonskom sporazumu, odnosno prema Ustavu, koji je jedan od aneksa tog sporazuma“, kaže Milivojević.\nRepublici Srpskoj oduzeto je oko 70 nadležnosti, među njima i neke veoma ozbiljne — RS je prije odluka visokih predstavnika imala i vojsku, spoljnu i fiskalnu politiku. Ono što Dodik želi, prema Milivojevićevom tumačenju, jeste vraćanje na stanje prije nego što su predstavnici imaginarne međunarodne zajednice počeli da odlučuju umjesto konstitutivnih naroda BiH.


napad | Glas javnosti\nOdbio da plati kartu pa udario vozača u Čačku\nGlas javnosti, 20.10.2012.\nČAČAK - Vozač gradskog autobusa "Autoprevoza", koji je saobraćao na relaciji Čačak - Lučani, danas je fizički napadnut, saopštila je čačanska policija.\nPucano na policijski punkt na Administrativnoj linij\nVRANJE - Nepoznati napadači otvorili su vatru na policijski punkt u selu Dobrosin na administrativnoj liniji sa Kosovom, a u sinoćnjem napadu nije bilo povređenih, potvrđeno je u dežurnoj službi MUP-a\nOpština u Mitrovici gađana kamenjem\nGlas javnosti, 26.09.2012.\nKOSOVSKA MITROVICA - Nepoznate osobe su tokom noći gađale kamenjem zgradu Skupštine opštine u severnoj Kosovskoj Mitrovici.\nTeško povređen mladić u tuči u severnom delu Mitrovice\nKOSOVSKA MITROVI - Nepoznate osobe nanele su teške povrede mladiću (22) albanske nacionalnosti, u severnom delu Kosovske Mitrovice, izjavio je zamenik regionalnog direktora kosovske policije Ergin Medić.\nTaksista napadnut za vikend u stabilnom zdravstvenom stanju\nBEOGRAD- Zdravstveno stanje taksiste koji je u subotu 22. septembra izboden nožem i koji je zadobio teške povrede unutrašnjih organa je stabilno, izjavio je portparol Urgentnog centra Kliničkog centra Srbije Drago Jovanović.\nNapad u Bengaziju akt terorizma\nVAŠINGTON - Napad na američki konzulat u Bengaziju 11. septembra bio je akt terorizma, izjavio je direktor američkog Centra za borbu protiv terorizma.\nVikiliks: Amerika prećutno odobrila napade na ambasade\nVAŠINGTON - Internet sajt "Vikiliks" optužio je SAD da su prećutno odobrile napade na njihove ambasade time što su podržale opsadu Džulijana Asanža, osnivača tog sajta\nBeograd prajd traži hapšenje napadača\nBEOGRAD - Organizacija "Beograd prajd" zahteva od policije i državnih organa da u najkraćem mogućem roku pronađu počinioce brutalnog napada na dvojicu mladića u centru Beograda, u noći između 7. i 8. septembra.\nJedanaest godina od napada Njujork i Vašington\nNJUJORK/VAŠINGTON - Komemorativnim skupovima i molitvama, Amerikanci će u utorak obeležiti 11 godina od terorističkih napada u kojima je, 11. septembra 2001, život izgubilo gotovo 3.000 ljudi.\nRaščinjeni monah Antonije napao policajca\nVALJEVO- Raščinjeni monah Srpske pravoslavne crkve (SPC) Antonije (Dragan Davidović) ponovo je uhapšen zbog napada na policajca, a istražni sudija Osnovnog suda u Valjevu odredio mu je


500 austrijskih firmi želi ulagati u BiH – EUskola\nBiH 500 austrijskih firmi želi ulagati u BiH November 15, 2016\naustrija, bosna, firme iz austrije, investicije\nTrgovinski savjetnik Ambasade Austrije u BiH Sigmund Nemeti rekao je da je 500 austrijskih firmi zainteresovano da ulaže i radi u našu zemlju. Nemeti je istakao da je Austrija na četvrtom mjestu po investicijama u BiH, te da će se trend investiranja u BiH biti nastavljen.\nNa druženju s građanima Srebrenice, koje je organiziralo Udruženje građana “Evropska kuća”, Nemeti je rekao da su ekonomski odnosi BiH i Austrije u razvoju i da dvije zemlje šire saradnju.\nOn je naveo da u BiH djeluje blizu 200 austrijskih kompanija, od kojih najviše iz bankarskog i sektora osiguranja.\n– Otvorena je i Fabrika cementa iz Lukavca, a, osim toga, u BiH djeluju i neke austrijske kompanije iz oblasti prerade metala, kože, proizvodnje tekstila i namještaja – rekao je Nemeti.\n← U Srebrenici će se nastaviti obilježavati 11. juli, neće se ništa mijenjati\nFZZZ: Ponovo otvoren javni poziv za subvencioniranje poslodavaca i nezaposlenih osoba USK-a →\nComments Off on U Bosni jutros snijeg, u Hercegovini kiša\nComments Off on Zdrobio ga bager: Radnik iz BiH poginuo na gradilištu u Austriji


Rusija: SAD zarađuju milione krijumčareći naftu iz Sirije - Sputnjik Srbija\n05:00 08 Jul 2020\n16:47 01.11.2019 Preuzmite kraći link\n„Zaobilazeći sopstvene sankcije, Amerikanci krijumčare naftu iz Sirije u vrednosti od preko 30 miliona dolara na mesečnom nivou“, istakla je ona.\nZaharova je ocenila da oni ne planiraju da napuste te teritorije u bliskoj budućnosti, a bavljenje nezakonitim poslom prikrivaju borbom protiv terorista.\nOna je podsetila na izjave iz Pentagona da su svi militanti u Siriji likvidirani.\n„Nešto ne štima u američkom stavu“, prokomentarisala je Zaharova.\nRanije je šef Pentagona Mark Esper izjavio da će deo američkih trupa ostati u selima u blizini naftnih polja na severoistoku Sirije, kako bi sprečili da im priđu pripadnici terorističke grupe DAEŠ.\nAmerički ministar odbrane je dodao da nije doneta konačna odluka o povlačenju američkih trupa iz Sirije.\nkrijumčarenje, Nafta, sirija


Akcioni plan za ostvarivanje prava manjina nije uvažio pitanja bošnjačkog naroda u Sandžaku - Snews\nBy SNews 19. Marta 2019. 98\nPredstavnici Bošnjačkog nacionalnog vijeća učestvovali su danas u Beogradu na prezentaciji rezultata koji se odnose na sprovođenje Akcionog plana za ostvarivanje prava manjina u Srbiji, koju su organizirali Vijeće Evrope i Kancelarija za ljudska i manjinska prava.\nPredsjednik Vijeća Esad Džudžo tom prilikom ukazao je na činjenicu da Akcioni plan za ostvarivanje prava manjina nije uvažio pitanja koja opterećuju pripadnike bošnjačkog naroda u Sandžaku, a odnose se prevashodno na rasvjetljavanje i rješavanje pitanja zločina nad Bošnjacima tokom devedesetih godina prošloga vijeka, adekvatnu nacionalnu zastupljenost u policiji, sudstvu, tužilaštvu i drugim državnim organima i ustanovama sa javnim ovlaštenjima, te pitanja rješavanja položaja bošnjačkog naroda i statusa Sandžaka, saopćeno je iz BNV-a.\nDžudžo je, kako se navodi, ukazao da je veliku zainteresiranost Bošnjačkog nacionalnog vijeća za očekivanu reviziju Akcionog plana.\nPotpredsjednik Vijeća Muhedin Fijuljanin naglasio je nezadovoljstvo BNV Akcionim planom, ističući da tokom njegove izrade nisu uvaženi prijedlozi BNV koji odražavaju realne probleme i potrebe Bošnjaka, kao i nužnost ustavnih izmjena kojim bi se obezbjedilo ostvarivanje prava Bošnjaka i rješavanje njihovih identitetskih i statusnih pitanja.\nUvodna obraćanja na skupu imali su Suzana Paunović, direktorica Kancelarije za ljudska i manjinska prava i Tobias Flessenkemper, šef Kancelarije Vijeća Evrope u Beogradu. Na prezentaciji su učestvovali i predstavnici Delegacije EU i OSCE u Beogradu, predstavnici nadležnih ministarstava i predstavnici nacionalnih vijeća.\nTagovi: Akcioni plan za ostvarivanje prava manjina Bošnjačko nacionalno vijeće (BNV) Esad Džudžo Muhedin Fijuljanin Sandžak


Pravda na vešalima | Autonomija\nNepuna tri sata nakon što su organizatori protesta "1 od 5 miliona" objavili da će na sledećem protestu jedan od govornika biti i "majka najmlađeg političkog zatvorenika u Evropi", Nikola P. je pušten na slobodu. Ali kako je ovaj maloletnik uopšte dospeo u centralni zatvor?\nPerformansi ovakve vrste nisu nepoznati u svetu, pa smo tako imali prilike da vidimo giljotinu na protestima „žutih prsluka“ u Francuskoj, kao i vešala „personalizovana“ za premijerku Terezu Mej na protestima u Velikoj Britaniji pre samo nekoliko meseci. Razlika u odnosu na Srbiju je ipak ta da tamo niko nije bio uhapšen, a kamoli zadržan u pritvoru.\nIpak, mada je Savez za Srbiju je u svom saopštenju istakao da nošenje vešala ne predstavlja vrednosti protesta i pozvao sve svoje pristalice, kao i ostale građane koji protestuju, da se u budućnosti uzdrže od sličnih akcija, ministar unutrašnjih poslova doktor Nebojša Stefanović ne popušta. On je osudio nošenje makete vešala kazavši da je taj čin bio „užasan, neprimeren i protivzakonit“ ne precizirajući u čemu se konkretno ogledalo kršenje zakona, čime je indirektno izvršio uticaj na pravosudne organe poslavši im mig da „učinilac“ treba biti lišen slobode.\nTako je Srbija stigla do situacije da se gotovo čitava javnost ogradila od ovog čina smatrajući ga neprimerenim i verovatno politički štetnim i po protest i po opoziciju, ali do danas niko nije pronašao, a verovatno neće ni pronaći, odgovor na pitanje kako je moguće da se nošenje makete vešala, napravljene od nekih cevi, podvede pod izvršenje radnje krivičnog dela ugrožavanje sigurnosti. U ovom stavu su gotovo jednoglasni beogradski advokati, sa kojima je „Vreme“ razgovaralo.\n„Nažalost, sada su ‘vešala’ u skoro svim režimskim medijima simbol protesta“, ističe advokat Božo Prelević. „Međutim, kako su veliki psiholozi govorili – lepota je u oku posmatrača. Jer, suštinski, ta ‘vešala’ mogu i da simbolizuju osudu na smrt građanske Srbije od strane neoradikala, pošto oni uvek polaze od toga šta bi sami radili drugima. Jer, da je neko od učesnika u protestnoj šetnji poneo lopatu, neoradikali bi rekli – vidite, ovi hoće da nas zakopaju! Da je neko od građana na protestima poneo maketu računara, kazali bi – ovi žele da nas hakuju! Ne želim da prejudiciram šta bi režimu palo na pamet kada bi neki šaljivdžija poneo džinovski prezervativ na sledeći protest.“\nPrelević se potom osvrnuo i na „žute prsluke“ u Francuskoj, rekavši da tamo, iako su demonstranti doneli na ulicu pravu giljotinu, zbog toga nije pokrenut nijedan postupak – i pored sveprisutnog nasilja nad policijom grupe ekstremnih učesnika ovih demonstracija.\n„U ovom trenutku vrši se neverovatan pritisak na tužilaštvo ne bi li bio pokrenut neki postupak iz kojeg bi se potom videlo da oni koji imaju iza sebe svu silu i moć, vojsku i policiju, kao i navijačke grupe, ugroženi zbog postupka jednog maloletnika i njegovog plastičnog rekvizita“, kaže Prelević.\n„Koliko mi je poznato, hercegovačka porodica Nogo ima sklonosti ka umetnosti, ali je uvek bila na strani radikala, a nikada na strani demokrata“, zaključuje Prelević.\nAdvokat Vladimir Gajić ističe da kada je video da je licu određen pritvor zbog nošenja makete, u prvi mah je pomislio da je u pitanju lažna vest. „Koje je to krivično delo nošenje makete vešala? U prvom trenutku smo od nadležnih organa dobili informaciju da se radi o izazivanju rasne i verske mržnje, a potom su prekvalifikovali delo u ugrožavanje sigurnosti, i to u stav 3, jer je tobože ovim činom sigurnost bila ugrožena predsedniku Republike.“\n„Zbog činjenice da pretnja nije bliže definisana u ovom članu zakona, potrebno je da sadrži određene karakteristike“, ističe za „Vreme“ advokat Slobodan Ružić. „Pretnja mora biti određena ili barem odrediva i mora da bude uperena protiv tačno određenog lica; može biti uperena i prema više njih, ali tačno se mora znati prema kome je uperena. Stvarno bih voleo da vidim kako je sudija za prethodni postupak u rešenju o određivanju pritvora obrazložio da postoji osnov sumnje da je pretnja bila uperena prema predsedniku Republike. Moje je mišljenje da se ovde radi o društvenoj kritici i da je lice koje je nosilo maketu vešala izražavalo svoj stav. Pored toga, pretnja mora biti ozbiljna i konkretna. Da li nošenje nekih cevi, koliko god glupo i budalasto bilo, može da predstavlja konkretnu pretnju?“, upitao se on.\nAdvokat Ružić dalje pojašnjava da karakteristike pretnje nisu dovoljan uslov da bi došlo do izvršenja ovog krivičnog dela: „Pretnja mora da izazove osećaj ugroženosti prema onome prema kome je usmerena. Pa da li se zaista može reći da se neko oseća ugroženo ili nebezbedno zbog toga što demonstrant nosi cevi koje simbolizuju vešala?“\nRužić smatra da je ovaj performans neukusan i nepotreban, ali ističe da nas hapšenja zbog performansa vraćaju u vreme verbalnog delikta. „Kao što aktuelni režim sebi zabije autogolove, tako ih zabijaju i pristalice opozicije, ali ovde nema govora o krivičnom delu. Pa šta bi se desilo kada bi deset hiljada ljudi sledeće subote ponelo maketu vešala? Da li bi nas sve pohapsili?“\nBeogradski advokat Stefan Ćorda smatra da je izvođenje ovakvog performansa neprimeren i po sam protest kontraproduktivan potez, ali dodaje da je određivanje pritvora maloletniku zbog ovakvog „dela“ akt bahate vlasti čiji strah progresira:\n„Veoma sam se iznenadio kada sam čuo da je maloletnom licu određen pritvor zbog nošenja makete vešala. Smatram da vlast želi da ovim pošalje poruku svim učesnicima protesta, a činjenica da su sada pokrenuli krivične postupke protiv demonstranata, za razliku od prekršajnih prošle godine, govori mi da njihov strah progresira i da im nikako nije svejedno zbog toga što je sve veći broj građana na ulici. Mišljenja sam da je u ovoj situaciji vlast pala na testu ljudskih prava time što je zloupotrebila aparat krivičnog gonjenja na čelu sa tužilaštvom i sudom. U pritvor je stavljen maloletnik zbog dela koje ne postoji jer nema objekat, a to je onaj čija se sigurnost ugrožava, što je nešto što se ne bi smelo prejudicirati.“\n„Jasno je da je ovo bio performans. Šta ako je namera demonstranta bila da kaže da je u Srbiji vladavina prava obešena i da je nema?“\n„Ograđujem se unapred jer nisam imao uvida u predmetno rešenje o određivanju pritvora, ali smatram da su apsurdni razlozi zbog kojih je pritvor određen. Kako neko može uticati na svedoke kada su svedoci više hiljada građana koji su šetali Beogradom tog dana, kao i možda više od milion građana koji su videli ovog momka putem medija?“, pita se advokat Ćorda. „Što se tiče opasnosti od ponavljanja krivičnog dela, jasno je da ni ovaj razlog ne stoji. Jer kako sam ranije naveo – ovde krivičnog dela nema, jer nema konkretizovanog objekta, nema lica kojem se preti i kojem je bezbednost ugrožena.“\nPored činjenice da u ovom konkretnom slučaju uopšte nema krivičnog dela koje se maloletniku stavlja na teret, sagovornici „Vremena“ su takođe saglasni u oceni da je određivanje pritvora za nošenje makete vešala u najmanju ruku sramotno.\n„Mislim da je ovaj i ovakav krivični postupak jedan od najvećih skandala srpskog pravosuđa u prethodnih tridesetak godina“, smatra Vladimir Gajić.\nSlobodan Ružić se slaže i nadovezuje: „Pokretanje postupka je skandal, ali je još veći skandal određivanje pritvora maloletnom licu zbog ovoga što mu se stavlja na teret. Mišljenja sam da će epilog celog postupka biti odustanak tužioca od krivičnog gonjenja ili oslobađajuća presuda, ako dođe do suđenja.“\nStefan Ćorda deli mišljenje svojih kolega: „Kao građanin smatram da je ovo sramotno, jer ispada da jedan maloletnik pomoću plastičnih cevi može da ugrozi sigurnost predsedniku Republike iza koga stoji čitav aparat sile. Kao advokat, voleo bih da dobijem ovaj slučaj u rad jer sam siguran da će presuda biti oslobađajuća, ukoliko uopšte dođe do suđenja.“\nGajić ističe i da postupajući zamenik javnog tužioca kao i postupajući sudija za prethodni postupak nisu najodgovorniji za ovo što se desilo: „Po mom mišljenju, celokupna odgovornost za ovakvo određivanje pritvora maloletniku leži na predsedniku Višeg suda u Beogradu i na višem javnom tužiocu. Njih dvojica su najodgovorniji za ovaj postupak.“\nNa osnovu svega što se dešavalo povodom ovog slučaja, možemo zaključiti da je aktuelni režim stavljen pod određeni pritisak zbog sve većeg broja građana koji sada već mesecima protestuju na ulicama cele Srbije. Potvrdu ovom zaključku daje činjenica da je maloletni Nikola P. pušten iz pritvora u petak 8. februara, nepuna tri sata nakon što su organizatori protesta „1 od 5 miliona“ na svojim nalozima objavili da će na sledećem protestu jedan od govornika biti i „majka najmlađeg političkog zatvorenika u Evropi“. Nikola P. je pušten na slobodu, a da li će ceo slučaj dobiti sudski epilog, ostaje da vidimo u vremenu koje dolazi.\n(Marko Pantić, Vreme)


Postavljeno 27. novembar 1999.\nTribina u okviru "Banatskih studija" na temu multikulturalnosti. U našoj sredini ova tema je izazvala značajno interesovanje zbog višenacionalnog sastava našeg grada. Pored članova EPuS-a na tribini su uzele učešće i druge NVO, koje su izrazile želju za daljom saradnjom na ovu temu. Izvestilac je bio koordinator "Banatskih studija" mr Nikola Šlajh.\nPostavljeno 3. novembar 1999.\nU Zrenjaninu je na povratku u Francusku, ponovo primljena francusko-srpska delegacija i to kod predsednika SO. Pri ovoj poseti je posećeno i Narodno pozorište "Toša Jovanović", a ispraćaj je priređen u prostorijama Lokalnog veća, gde su francuski članovi delegacije izneli svoje neskrivene simpatije prema našem gradu i domaćinima, i još jedanput obećali da će se maksimalno založiti da humanitarna pomoć zaista stigne u Vojvodinu i Zrenjanin.\nPostavljeno 28. oktobar 1999.\nLokalno veće Evropskog pokreta u Srbiji, Opšte udruženje samostalnih privrednika i preduzetnika i IO SO Zrenjanin bili su domaćini mešovitoj francusko-srpskoj misiji za energetiku (CRD i asocijacija "Gaz Inter" i G.E.P.).\nMisija je imala sledeće ciljeve:\n- iznalaženje konkretnih rešenja za pružanje podrške energetskom sistemu Vojvodine pred predstojeću zimu\n- Popis urgentnih potreba prioritetnih potrošača, kao što su škole, bolnice, obdaništa, javne institucije, proizvodni kapaciteti primarnih namirnica i dr.\n- Uspostavljanje saradnje sa sektorom MSP, naročito u oblasti edukacije za servisiranje opreme\nRezultat posete je da je naša strana pripremila ukupno 11 projekata (za bolnice, škole vrtice, vodovod i proizvodace primarnih prehrambenih proizvoda) koji su prihvaćeni od strane gostiju.\nU narednih 30 do 60 dana ocekuje se da ce u Francuskoj biti donešene pozitivne odluke i pronadeni izvori finansiranja za predložene projekte.\nPostavljeno 27. oktobar 1999.\nLokalno veće EPuS - Zrenjanin je od Fonda za otvoreno društvo dobilo opremu za projekat "Interteka EPuS".\n"Regionalna ekonomska saradnja i razvoj ženskog preduzetništva"\nPostavljeno 14. avgust 1999.\nU organizaciji EPuS-a i Opšteg udruženja samostalnih privrednika i preduzetnika bili smo domaćini Radionice "Regionalna ekonomska saradnja i razvoj ženskog preduzetništva", skupu u cijem je radu učestvovalo više od 200 eminentnih gostiju iz Beograda, Banja Luke, Sarajeva, Smederevske Palanke, Novog Pazara, Subotice, Vršca i drugih gradova Srbije.


Američki senator: Približava se 'avet rata' sa Severnom Korejom\n► Američki senator: Približava se 'avet rata' sa Severnom Korejom\nUticajni američki senator Lindsi Grejem ocenio je večeras da se "avet preventivnog rata" sa Severnom Korejom približi svaki put kada Pjongjang ispali neku raketu ili izvede neku nuklearnu probu.\n"Ako nuklearna proba bude bila podzemna, SAD treba da se pripreme za ozbiljan odgovor", upozorio je Grejem u izjavi sa američku televizijsku mrežu Si Bi Es (CBS).\nGrejem je ponovio ono što je u subotu rekao savetnik za nacionalnu bezbednost Herbert Rejmond MekMaster: da se "verovatnoća rata" povećava svakog dana.\n"Sada tragamo za tim kako da nađemo rešenje tog problema", rekao je MekMaster.\nSeverna Koreja je u sredu ujutro interkontinentalnu balističku raketu ispalila na mogo veću visinu i mnogo dalje nego ranije. Stručnjaci kažu da je to novi, usavršeni tip rakete, a je objavljeno da joj se glava raspala pri ponovnom ulasku iz stratosfere u atmosferu.\nPjongjang je objavio da je proba bila "uspešna" i da je raketa "mnogo jača" od prethodnih, da može da ponese "nuklearne glave velike težine" i da pogodi ciljeve na celom američkom kopnu, što je rekao i ministar odbrane SAD Džim Matis.\nGrejem je rekao da je o tome imao detaljne razgovore s predstavnicima administracije predsednika Donalda Trampa, koja, kako je naveo, traži "strategiju da spreči Severnu Koreju da postigne sposobnost da bojevom glavom pogodi američko tlo".\n"Sprečavanje znači preventivni rat kao poslednje sredstvo. Ta opcija postaje sve verovatnija kako se njihova (severnokorejska) tehnologija poboljšava...", rekao je Grejem.\nSeverna Koreja koja ignoriše svetske sporazume o tome, sprovela je niz nuklearnih i balističkih proba od 2006. godine čime je postala nukeralna sila i zaoštrene su međunarodne sankcije protiv nje.\nPompeo: Vašington spreman za pregovore s Severnom Korejom\nSAD su danas pozdravile "važne obaveze" koje je Severna Koreja preuzela tokom međukorejskog samita u Pjongjangu, i izrazile spremnost da "odmah" nastave pregovore o...\nSevernokorejski lider Kim Džong Un izjavio je posle sastanka sa predsednikom Južne Koreje Mun Džae Inom da "u skoroj budućnosti" planira da poseti Seul.


TotalCar.rs » Srećan rođendan! Ajkula je napunila 60 godina\nSrećan rođendan! Ajkula je napunila 60 godina\nCitroën, novo, Video\nKada je legendarni Citroen DS predstavljen na sajmu automobila u Parizu 1955, publika je bila toliko oduševljena novim modelom da je za samo 15 minuta proizvođač primio preko 700 narudžbina. Na kraju prvog dana pariskog auto-salona broj kupaca već je iznosio 12.000!\nZašto je jedan automobil izazvao takvu reakciju? Jedinstven izgled spoljašnjosti, o kome je suvišno trošiti reči, i danas, 60 godina kasnije deluje zadivljujuće.\nDizajn, kojim su želeli da se približe idealnom aerodinamičnom obliku vodene kapi, potpisali su Flaminio Bertoni i francuski aeronautički inženjer, Andre Lefevre.\nIpak, za ljubitelje tehnike, dizajn “Ajkule” je u drugom planu s obzirom na mnoga genijalna inženjerska rešenja koja su primenjena na ovom modelu.\nMeđu njima se ističe hidropneumatski sistem oslanjanja koji omogućava neverovatnu udobnost u vožnji.\nPo potrebi, auto je mogao da se do prvog servisa preveze i na tri točka, što je demonstrirano i na reklamnom filmu:\nOsim toga, Citroen DS bio je prvi model na svetu iz masovne proizvodnje sa ugrađenim disk kočnicama.\n“Ajkula” je takođe prvi automobil koji je imao projektovane udarne zone gužvanja u slučaju udesa, kao i motor koji je dizajniran tako da, radi zaštite putnika, sklizne ispod karoserije prilikom sudara.\nCitroen DS dobio je 1967. i prve adaptivne farove koji su se pomerali u smeru u kome su zaokrenuti prednji točkovi automobila.\nInače, model koji je debitovao 1955. godine (DS 19) bio je pogonjen 1.9 litarskim benzinskim motorom sa 75 ks, što prema današnjim standardima izgleda nedovoljno za jednu top limuzinu.\nKasnije verzije imale su snažnije, unapređene pogonske sisteme.\nCitroen DS ostaće poznat u istoriji i po tome što je 1962. godine tadašnji predsednik Francuske, Šarl De Gol, preživeo atentat vozeći se u ovom automobilu.\nTokom 20 godina postojanja “Ajkule”, proizvedeno je skoro milion i po primeraka.\nIako je otišao u istoriju 1975, kada ga je zamenio Citroen CX, DS je do današnjeg dana, uz model CV2 – “Spaček”, ostao najprepoznatljiviji model u istoriji francuskog proizvođača i jedan od najlepših automobila na svetu.\nHonda: Garancija na pređenih milion km\n„Čiroki” – gorostas za sve terene\nIzmene saobraćaja na mostu Gazela\nPovećanje plata i penzija kroz povećanja akcize za gorivo?


Predsjednica Republike Srpske prisustvovala osveštanju Crkve Svetog Ćirila i Metodija u Ljubačkim dolinama – Predsjednik Republike Srpske | Željka Cvijanović\nNjegovo preosveštenstvo episkop banjalučki Jefrem služio je danas Svetu arhijerejsku liturgiju povodom osveštanja Crkve Svetog Ćirila i Metodija u Ljubačkim dolinama, kod Banjaluke, a svečanosti su prisustvovali predsjednica Republike Srpske Željka Cvijanović i srpski član Predsjedništva BiH Milorad Dodik.\nPredsjednica Cvijanović rekla je da je osveštanje crkve brvnare, koja je podsjetnik na stara vremena, veliki događaj i dan za sve, poručivši da uvijek treba raditi na promociji Srpske i to koristiti na najbolji način.\n„Sa ovom crkvom kompletirana je još jedna turistička ponuda Srpske, Banjaluke i samog etno-sela. Ljudi iz ovog etno-sela povezali su se sa velikim brojem /turističkih/ agencija iz evropskih i zemalja u okruženju. Čak sam čula podatak da su etno-selo u proteklim godinama posjetili ljudi iz 85 zemalja, što govori o atraktivnosti ovog mjesta koje je samim tim značajno i za Srpsku i Banjaluku“, rekla je predsjednica Cvijanović.\nPredsjednica Republike Srpske je navela da je uspjeh tu i da postaje realnost svaki put kada se ljudi zajednički okupe oko jedne ideje, poput ove u Ljubačevu, u čijoj je realizaciji učestvovala Srpska pravoslavna crkva i Eparhija banjalučka.\nPredsjednici Cvijanović je na svečanosti uručen poklon koji će je podsjećati na Ljubačevo i osveštanje Crkve Ćirila i Metodija.


Antonijević: Nije ocenjeno da REM radi svoj posao, to je uspeh\n► Antonijević: Nije ocenjeno da REM radi svoj posao, to je uspeh\nDirektor Fondacija za otvoreno društvo Milan Antonijević izjavio je da je treći sastanak vlasti i opozicije na Fakultetu političkih nauka otvorio tešku temu medija u predizbornom periodu, nezaobilaznu temu Regulatornog tela za elektronske medije (REM) i "njihovu uspavanost tokom rethodnih izbora", otvorio je i pitanje RTS-a i ravnopravne zastupljenosti svih političkih stranaka.\n"REM nije opravdavan i nije ocenjeno da je radi svoj posao, što je, priznaćete, uspeh, ako imate u vidu da na FPN-u na sastancima sede sve političke stranke, i vladajuće, i opozicione", rekao je Antonijević za izdanje lista "Danas" od srede.\nNa pitanje ima li smisla ogranizivati novi okrugli sto posle najave Saveza za Srbiju da više neće učestvovati na sastancima, Antonijević je odgovorio da bi razdvojio dve stvari - "odluku o bojkotu izbora i odluku o bojkotu razgovora".\n"Bojkot izbora je pravo, o tome donosi odluku svaka pojedinačna stranka iz Saveza, kako vidim iz medija. Odluka o bojkotu sastanaka na FPN-u nije doneta, nije jednoglasna i razgovaramo i dalje sa svim članicama ovog Saveza, kao što razgovaramo i sa svim drugim strankama koje su se odazvale našem pozivu", rekao je Antonijević.\n"Sada", naveo je Antonijević, "razgovaramo kako da nastavimo dalje, šta su nam planovi za 5. i 9. septembar, za kada smo planirali i svima najavili naredna dva sastanka, koje konkretne stvari očekujemo od svih učesnika, konkretne korake".\n"Najlakše je odustati. Nikada ne propustimo priliku da propustimo priliku, možda ovog puta ne mora biti tako", rekao je Antonijević.


Tanjug 10. decembra 2019. 17:23\nZAGREB – Predsednica Kolinda Grabar Kitarović odlikovala je danas posmrtno nadbiskpa zagrebačkog, kardinala Franju Kuharića, „Veleredom predsednika Republike Franje Tuđmana s lentom i Danicom“, javila je Hina.\nGrabar Kitarović je, inače, predlagač ovog odlikovanja koje nosi ime hrvatskog državnika, kao izraz posebnog poštovanja delu Franje Tuđmana, koje će se svake godine dodeljivati hrvatskim državljanima na dan smrti prvog hrvatskog predsednika.\nGrabar Kitarović je tim povodom izjavila da zasigurno nema Hrvata koji bi više zaslužio da bude prvi odlikovan ovim odličjem od kardinala Franje Kuharića, „crkvenog pastira i moralnog autoriteta hrvatskoga naroda“, kome se ove godine navršila 100. godišnjica od njegoog rođenja.\nU godinama jugoslavenske komunističke vladavine, dodala je Grabar Kitarović, dosledno je promovisao istinu o kardinalu Alojziju Stepincu, branio opravdanu težnju hrvatskoga naroda za demokraijom i slobodom te povezivao domovinsku i iseljenju Hrvatsku.\nNavela je i da su se Franjo Tuđman i kardinal Franjo Kuharić posebno međusobno cenili i sarađivali, poštujući autonomiju službi koje su im bile poverene. „Ovim činom iskazujemo im svoju zahvalnost za sve što su učinili za hrvatski narod, sve naše građene i domovinu Hrvatsku“, navedeno je u saopštenju.


Pajtić: Moguć savez i sa Borisom Tadićem\nBEOGRAD - Predsednik Demokratske stranke i predsednik vlade Vojvodine Bojan Pajtić izjavio je danas da je za pobedu na pokrajinskim izborima potreban savez, a da je taj savez moguć i sa Borisom Tadićem.\nPajtić je za Danas rekao da svi znaju da je potencijal DS u Vojvodini, gde će izbori biti održani na proleće, oko 20 odsto podrške, ali da uz medijsku blokadu i nasilje režima DS ne može sama da pobedi na izborima.\nOn je ponovio da će svim proevropskim opozicionim strankama ponuditi sporazum o socijalno odgovornoj, pravednoj, pravnoj i demokratskoj Srbiji, uz obavezivanje svih potpisnika da posle izbora ne uđu u koaliciju sa Aleksandrom Vučićem.\n"Ta klauzula je neophodna da bismo pokazali da nisu svi isti i da funkcije ne mogu biti preče od principa", rekao je Pajtić upitan kako to da su LDP i moguće SDS u Vojvodini prihvatljivi za saradnju kad je ranije govorio da su cenzus koalciija i Vučićeva opozicija.\nOn je istakao da se takav sporazum odnosi i na pokrajinski nivo i dodao da će tražiti pisano obećanje da opslanici LDP i SDS neće sa SNS posle izbora.\nPajtić je, na pitanje da li bi SPS bio prihatljiv za postizbornu koaliciju, odgovorio da DS ima obavezu da, ukoliko dobije podršku razočaranih demokratskih birača, na izborima pobedi i SNS i SPS.\nGovoreći o odnosu sa Tadićem, Pajtić je rekao da ga je zaprepastio i razočarao Tadićev izlazak iz DS, ali da zbog toga ne može da dovodi u pitanje demokratske procese u zemlji.\nUpitan da li će biti kandidat za pokrajinskog premijera ako ne bude parlamentarnih izbora, Pajtić je odgovorio da je predsednik DS, kako kaže druge stranke po snazi i veličini u zemlji, po prirodi stvari kandidat za predsednika vlade Srbije.\n"DS ima mnogo kompetentnih ljudi koji su omogućili da Vojvodina bude daleko bolje mesto za život od nekih drugih delova Srbije", rekao je Pajtić.\n« Bez mira sa Bogom svojim nemoguć je mir sa braćom svojom Šabić: I dalje se zadržavaju lične karte »


Paraćin može postati regionalni kongresni i edukativni centar - Portal035\nMUŽ UBIO ŽENU U STRIŽI\nParaćin može postati regionalni kongresni i edukativni centar\nGrupa građana “Pokret za selo i grad” u narednom periodu još intenzivnije će se zalagati za unapredjenje turizma kao privredne grane u našoj opštini.\nNudimo jedinstven model strategijskog razvoja turističke ponude opštine koji bi uključivao razvoj seoskog turizma, kroz implementaciju lovnog, verskog i rekreativnog turizma, piše u saopšrenju “Pokreta za selo i grad” koje je potpisao Aljoša Gligorijević.\n“Takođe, zalagaćemo se za unapredjenje dodatnog turističkog sadržaju. Tako da ćemo raditi na izgradnji pešačkih i biciklističih staza na Grzi, u Sisevcu i na obromcima planine Juhor kao i na 7. julu. Radićemo na izradi planske dokumentacije a u kasnijoj fazi i na samoj realzaciji projekata za izgradnju avantura parka i zip lajna.”\nPažljivom analizom utvrdjeno je da Paraćin može postati regionalni kongresni i edukativni centar a sve to je pored manifestacionog turizma još jedna grana preko koje možemo povećati broj turista u našoj opštini a samim tim došlo bi do povećanja smeštajnih kapaciteta i otvaranja novih radnih mesta u Paraćinu, navodi se na kraju u saopštenju “Pokreta za selo i grad” koji će na lokalnim izborima biti pod rednim broj 7.


Opozicija u Vladi minimum godinu dana, ako želi kvalitetnu pripremu narednih izbora – Volim Podgoricu\nHome / NASLOVNA / Opozicija u Vladi minimum godinu dana, ako želi kvalitetnu pripremu narednih izbora\nOpozicija u Vladi minimum godinu dana, ako želi kvalitetnu pripremu narednih izbora\nOpozicija bi trebalo da nadgleda sprovođenje izbornih reformi kroz tehničku vladu, koja bi morala da funkcioniše najmanje godinu da bi kvalitetno pripremila naredne izbore.\nTo smatraju u civilnom sektoru, nakon što je Odbor za sveobuhvatnu reformu izbornog zakonodavstva produžio rok za izmjene zakona do novembra. Njihovo usvajanje očekuje se do kraja godine. Parlamentarni izbori trebalo bi da se održe do oktobra naredne godine, koja bi trebalo da počne sa već izmijenjenim propisima.\nIzvršna direktorka Politikon mreže Jovana Marović međutim u izjavi za “Vijesti” upozorava da rok od pola godine nije dovoljan da se pripreme uslovi za fer izbore. Ona smatra da bi izborne reforme trebalo da nadgleda vlada u kojoj bi bili i predstavnici opozicije.\n“Mandat prelazne vlade mora trajati najmanje 12 mjeseci. Takav scenario ne odgovara Demokratskoj partiji socijalista (DPS), pa se takva opcija trenutno ne nalazi na stolu, niti su oni spremni da je ponude opoziciji u ovom trenutku, te je odugovlačenje očekivano.\nOpozicija ne bi trebalo da učestvuje u novim eksperimentima koji neće dovesti do boljih uslova za održavanje izbora“, smatra Marovićeva.\nFormiranjem tehničke vlade opozicija je početkom godine uslovila nastavak rada na izbornim reformama, ali su predstavnici vlasti takvu mogućnost odbili.\nPredsjednik Crne Gore Milo Đukanović je zahtjeve za tehničkom vladom nazvao političkim ucjenama, dok je premijer Duško Marković izjavio da je DPS spreman opoziciji da ponudi rješenje koje bi obezbijedilo politički dijalog, ali tehnička vlada u ovom trenutku nije opcija. On je rekao da će ponuda opoziciji biti dostavljena nakon kongresa vladajuće partije krajem novembra, a prema nezvaničnim informacijama, ona ne isključuje poziv za ulazak u vladu.\nDemokrate i pokret URA su nakon izmjena u funkcionisanju Odbora za izborne reforme pristale da učestvuju u radu tog skupštinskog radnog tijela dok je ostatak opozicije najavio da će nastaviti bojkot Obora.\nIako je Odbor nadležan za praćenje sprovođenja izbornih reformi, opozicija je najavila da će insistirati na formiranju tehničke vlade koja bi pripremila izbore.\nJanjušević i Marovićeva (arhiva)(Foto: Luka Zeković)\nIzvršni direktor Centra za političku edukaciju Dragiša Janjušević tvrdi da opozicija ispušta kontrolu procesa, prepuštajući DPS-u da profitira iz političke krize. Opozicija je tražila formiranje tehničke vlade nakon izbijanja afere “Koverta” i građanskih protesta, koji su prekinuti u maju iako nijesu ispunjeni njihovi zahtjevi za formiranje vlade građanskog jedinstva.\n“Opozicija prepušta kontrolu DPS-u, koji igra na vrijeme kako bi ostavio što manje i vremena i prostora za tehničku vladu i reformu izbornog zakonodavstva. Ovo pojava se ponavlja, što će reći da se odgovornost može adresirati svima jednako jer u kontinuitetu imamo nesmjenjivost vlasti punih trideset godina. Već su se dešavale slične situacije na lokalnom i državnom nivou iz kojih nijesu izvučene pouke“, rekao je Janjušević “Vijestima”.\nModel navodne zajedničke pripreme izbora primijenjen je 2016. godine, kada je opozicija ušla u takozvanu vladu izbornog povjerenja. Opozicija je u vladi, koju je vodio Đukanović, imala mjesto potpredsjednika i ministre unutrašnjih poslova, finansija, rada i socijalnog staranja, kao i ministra poljoprivrede. Iako su se žalili na opstrukciju u vladi, predstavnici opozicije ostali su do kraja mandata, a vladajuća koalicija pobijedila je na izborima 2016. godine.\nMarović smatra da opozicija mora da primijeni iskustva iz te vlade.\n“Naučene lekcije iz 2016. su da mandat prelazne vlade mora biti duži od mandata vlade izbornog povjerenja, kao i resori koji će biti kontrolisani i bez ograničenja, šta može biti predmet kontrole. Opozicija bi već sada morala jedinstveno da izađe sa setom zahtjeva u vezi satim šta je to što osigurava fer izbore, poput kontrole Agencije za sprečavanje korupcije (ASK), unapređenja izbornog zakonodavstva, proaktivnog djelovanja Tužilaštva, sređivanja biračkog spiska… Samo pod uslovom da DPS pristane na zahtjeve opozicije možemo govoriti o potencijalno dobrom okviru za regularne izbore“, tvrdi Marovićeva.\nPotrošena energija protesta\nMarovićeva upozorava da opozicija nije uspjela da iskoristi građanske proteste nakon izbijanja afere “Koverta“, ali ni da koordiniše zajedničke akcije. Organizatori protesta i opozicija potpisali su Sporazum o budućnosti u kojem se, između ostalog, najavljuje bojkot svih izbora u slučaju da ne bude formirana tehnička vlada.\n“Opozicija već sada plaća danak neiskorišćenog građanskog bunta i nemogućnosti da unaprijedi svoje zajedničke aktivnosti, a na temelju postignutog Sporazuma. Primaran cilj većini opozicionih partija je osvajanje većeg broja mandata, pa u njegovom ostvarivanju pribjegavaju svim sredstvima, od kojih je najčešće korišćeno medijsko ratovanje sa ostatkom opozicije koje bi po računici trebalo da dovede do prelivanja glasova i prekompozicije unutar same opozicije. Takav pristup ih čini slabom alternativom vlasti“, smatra ona.\nMarković: Pitanje crkvene imovine mora biti riješeno - https://t.co/3VJ5pjObmv https://t.co/WiYE1mOe541 sat ago


Donošenje Zakona o zadrugama je impertaiv razvoja poljoprivrede - Bizlife.rs\nDonošenje Zakona o zadrugama je impertaiv razvoja poljoprivrede\n11:34 Beograd, 28/11/2011\nSrbija što pre treba da donese novi zakon o zadrugama kako bi se sprečilo dalje propadanje zadružne imovine, upozorio je predsednik Zadružnog saveza Beograda Velimir Radojević.\nOn je naglasio da je Nacrt zakona o zadrugama već prošao javnu raspravu, a prema ranijem planu do sada je trebalo da prođe Vladu i do kraja godine bude usvojen i od strane Skupštine Srbije. Ipak to se još uvek nije dogodilo, a sam Radojević nije upoznat sa razlozima zbog kojih Zakon o zadrugama kasni.\nRadojević je naglasio da je zadruga specifična organizacija i da je zakon o zadrugama neophodan kako bi se na jedan drugačiji način uspostavio celokupan sistem zadrugarstva, ali i afirmisao i podstakao proces udruživanja i osnivanja novih zadruga.\n“Mislim da je to imperativ razvoja srpske poljoprivrede, jer sitni posedi i poljoprivredni proizvođači sa svojom proizvodnjom ne mogu biti nosioci razvoja poljoprivrede. Oni moraju uvoditi standarde u proizvodnji, a to mogu samo kada su povezani, udruženi, kada su u jednom sistemu i zajedno rade na tim poslovima”, kazao je Radojević.\nPrema njegovim rečima, novi zakon predviđa i osnivanje opšteg Zadružnog saveza Srbije koji će imati određena javna ovlašćenja i biti “krovna asocijacija” unutar koje će se naći svi strukovni Zadružni savezi, što do sada nije bio slučaj.\npoljoprivreda razvoj Srbija


Završen skladišni objekat PRO TEAM u Dobanovcima | Konstruktor\nHome > Vesti > Završen skladišni objekat PRO TEAM u Dobanovcima\nKompanija Konstruktor uspešno je završila izgradnju skladišnog objekta i pripadajućih kancelarija za PRO TEAM u Dobanovcima, jednu od vodećih kompanija za špediterske i logisticke usluge. Bruto površina objekta je 4300m2, a pripadajućih kancelarija oko 170 m2.\nOko objekta je formiran saobraćajni plato bruto površine oko 5100 m2. Investitor je zadržao prepoznatljive boje svog logotipa, pa je i objekat projektovan sa plavo - narandžastim elementima na fasadi. Projekat kao celina značajno unapređuje sve sfere poslovanja Investitora - skladištenje i distribuciju, carinjenje i transport.\nImajući u vidu tip ugovora - ključ u ruke, na projektu je bio angažovan tim projektanata Konstruktor Konsaltinga i izvođački tim sastavljen od inženjera arhitektonske i građevinske struke praćen internim nadzorom. Sve to je doprinelo da finalno objekat dobije dimenziju visokokvalitetnog shodno svojoj funkciji i nameni.


Saradnja turističkih organizacija Beograda i Podgorice - No Limit Info\nSaradnja turističkih organizacija Beograda i Podgorice\nTurističke organizacije Beograda i Podgorice potpisale su protokol o saradnji u oblasti turizma koji podrazumijeva zajednički nastup na svjetskim tržištima i povećanje konkurentnosti i prepoznatljivosti regiona.\nDirektor Turističke organizacije Podgorice Tatijana Popović izrazila je zadovoljstvo što je ovim protokolom nastavljena višegodišnja uspješna saradnja Srbije i Crne Gore, istakavši da dolazak turista sa daleka tržišta zahtijeva veću konkurentnost domaćeg turizma.\nPredsjednik Skupštine grada Beograda Nikola Nikodijević rekao je da je turizam jedna od ključnih privrednih grana Crne Gore, ali i Srbije, te da će protokol o saradnji glavnih gradova upotpuniti turističku ponudu dvije zemlje.\nOn je ocijenio da male zemlje, poput Srbije i Crne Gore, samo zajedničkim nastupom mogu da uspiju na trećim tržištima.\nBeograd je lani posjetilo 14 odsto više turista nego 2013. godine.\nPovodom Svjetskog dana turističkih vodiča, koji se obilježava 21. februara, grad Beograd organizovaće besplatno razgledanje grada za sve posjetioce sajma. Srna\nFrancuzi uvode turističke šoping zone


iBanking - Saga\nSa iBanking rešenjem banka može da menja pravila igre u online bankarstvu\niBanking je jednostavno, jeftino i personalizovano elektronsko bankarsko rešenje\niBanking je jednostavno, jeftino i personalizovano elektronsko bankarsko rešenje koje omogućava aktivnu interakciju banaka i njihovih klijenata. Naš inovativan interaktivni portal za bankarstvo nudi poboljšano korisničko iskustvo, veliku fleksibilnost i visok nivo bezbednosti i omogućava prikupljanje podataka i analizu u svrhe kvalitetnog izveštavanja i upotrebe u marketinškim kampanjama.\nNaši korisnici mogu svojim klijentima da ponude sve sve nove tehnologije i načine za poslovanje, interakciju i komunikaciju. Ovaj novi pristup je usklađen sa korisnikovim očekivanjima vezanim za online iskustvo: brzu i fleksibilnu dostupnost na mreži. iBanking rešenje teži ka integraciji online procesa u jedan proces i proširenju poslovanja banke izvan predviđenih okvira.\niBanking nije samo dodatak za postojeći eBanking sajt – to je fleksibilan i dinamičan sistem koji približava naše klijente njihovim klijentima.\niBanking je jednostavno, ekonomično rešenje za elektronsko bankarstvo za stanovništvo i preduzeća. Ono nudi personalizovani portal koji generiše prilagođeno i poboljšano korisničko iskustvo. Ekran sa informacijama može se prilagodi korisnikovim željama, korisničkoj grupi u kojoj je i platformi sa koje se pristupa.\niBanking omogućava kontinuirano izvršavanje i praćenje uobičajenih finansijskih radnji i neophodno izveštavanje na web-u. Upravljanje različitim grupama podataka u oblasti bankarskih usluga i proizvoda obezbeđeno je kroz sistem vidžeta.\nInovativan – novi oblik komunikacije\nInteligentno upravljanje sadržajima zasnovano na CMS-u i principima portala\nObezbeđuje tartetirane marketing i prodajne kampanje\nSpreman je za integraciju sa kontakt centrom\nIntuitivan – ispunjava očekivanja korisnika\nIntuitivno plaćanje jednim klikom\nLične finansije omogućavaju jednostavnu i brzu klasifikaciju i praćenje potrošnje\nLokator bankomata i poslovnica\nInteraktivan – suština Web 2.0 koncepta\nKomunikacija između vidžeta omogućava interaktivnost i modifikaciju onih delova ekrana koji treba da se ažuriraju, bez ponovnog učitavanja čitave stranice\nInteraktivni prikaz podataka u realnom vremenu\nJednolinijski demo sistem omogućava korisnicima da testiraju funkcionalnost\nTehnološki superioran – nezaobilazno rešenje za bankarski sektor\nKompletna podrška za moderno mobilno bankarstvo\nNezavisan od browsera\nUgrađeni sistem za praćenje\nNapredni modul analitike sistema\nPodrška za prijavljivanje sa Smart karticama\nBezbedan – osiguran od rizika\nZaštita transakcija osigurana je naprednim mehanizmima kao što su digitalni potpis, šifrovanje transakcija i autorizacija karticom\niBanking sistem je skup funkcionalnosti/modula i usluga koje korisnicima i banci pružaju kompletan paket finansijskih usluga, uz veliki stepen fleksibilnosti.\niBanking se sastoji iz već implementiranih elemenata konfiguracije (nezavisnih vidžeta/elemenata modula, podesivih US elemenata, podesivog pristupa podacima, itd.). To obezbeđuje jednostavno uključivanje sistema u novo okruženje - sa malim izmenama, ili bez ikakvih izmena na postojećim modulima.


Mihajlović i Bulc obišli radove na izgradnji Žeželjevog mosta\n„Nadam se da ćemo krajem sledeće godine u prisustvu komesarke Bulc otvoriti Žeželjev most za železnički, a potom i za drumski saobraćaj“ rekla je potpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, nakon što je sa sa komesarkom Evropske unije za transport Violetom Bulc, u utorak, 6. septembra, obišla radove na Žeželjevom mostu u Novom Sadu, koji se gradi uz finansijsku podršku EU\nObraćajući se novinarima posle obilaska radova kojem su prisustvovali i predsednik Vlade AP Vojvodine Igor Mirović i gradonačelnik Novog Sada Miloš Vučević, Mihajlović je rekla da se nada da će veoma brzo, već krajem sledeće godine, most biti otvoren za železnički saobraćaj, a potom i za drumski.\nOna je istakla da je u prethodnom periodu nedostajalo više saradnje između grada Novog Sada, pokrajine i Republike na realizaciji tog projekta, ali da je sada situacija mnogo bolja i da je komunikacija svakodnevna. Kako je navela, u prethodne dve godine Grad Novi Sad je bio taj koji je inicirao pokretanje radova na mostu.\nMihajlović je podsetila i da je pre izvesnog vremena na sastanku sa pokrajinskim premijerom Mirovićem u Beogradu dogovoreno da se formira radna grupa koja će raditi na kapitalnim projektima, među kojima su i izgradnja Žeželjevog mosta i Fruškogorskog koridora. „Nadam se da će koliko je moguće brzo ići realizacija Fruškogorskog koridora, već je u toku priprema dokumantacije, razgovara se o izvorima finansiranja i verujem da će u koliko je god moguće kratkom roku kamioni i građevinske mašine ići fruškogorskim koridorom“, istakla je ona.\nKomesarka Bulc je rekla da je zadovoljna slikom koju je videla na gradilištu i poručila da Evropska unija ohrabruje investicije u infrastrukturu, jer se na taj način povezuju ljudi, roba i prostor. „EU je učestvovala u izgradnji Mosta slobode i učestvuje u izgradnji Žeželjevog mosta, jer ih smatra vitalnim koridorom važnim i za Evropsku uniju i za Balkan“, rekla je Bulc.\nPredsednik Vlade Vojvodine Igor Mirović kazao je da nije zadovoljan načinom na koji je ceo projekat vođen od samog početka izgradnje Žeželjevog mosta, ali je naglasio da je Pokrajina danas potpuno spremna da finansijski isprati tempo radova na izgradnji mosta i odgovori obavezama koje ima. „Izgradnja se poprilično odužila i nadam se da ćemo do kraja sledeće godine imati nov Žeželjev most koji je od izuzetnog značaja, kao i uređene pristupne saobraćajnice, što je nova faza u celom projektu koja tek treba da započne“, rekao je Mirović.\nOn je posebnu zahvalnost iskazao potpredsednici Mihajlović za koju je rekao da je još pre nekoliko meseci uspela da otkloni probleme koji su ranije uticali na kašnjenje celog projekta. „Danas već vidimo bolje i organizovanije gradilište i verujemo da probijanja rokova više neće biti i da ćemo krajem sledeće godine pored gotovog Žeželjevog mosta imati i rasklopljen postojeći montažno-demontažni most koji je poslužio svrsi, ali za kojim više nećemo imati potrebe“, rekao je Mirović.\nGradonačelnik Novog Sada, Miloš Vučević, istakao je da je Grad Novi Sad do sada učinio sve da izgradnja mosta ide planiranim tokom i da će to činiti i ubuduće, kako bi most bio izgrađen u što kraćem roku. „Kao Novosađanin mogu da kažem da smo svi veoma nestrpljivi da vidimo kraj ovom projektu. Mislim da smo pokazali visok nivo tolerancije i s pravom očekujemo da most bude završen u što kraćem roku“, rekao je Vučević.


TEGELTIJA: Dodik bio fer i korektan kada je ponudio Federaciji BiH pomoć pri nabavci vakcina | Banjaluka.net\nPredsjedavajući Savjeta ministara Zoran Tegeltija ocijenio je da je ponuda predsjedavajućeg Predsjedništva BiH Milorada Dodika da pomogne nabavku vakcina protiv virusa korona i za FBiH fer i korektna, s obzirom na to da će Republika Srpska dobiti vakcine prije građana FBiH.\n“Što se tiče izjave o Dodiku nije fer govoriti na takav način, pogotovo o nekome ko nudi saradnju i pomoć”, rekao je Tegeltija na konferenciji za novinare u Sarajevu, komentarišući optužbe SDA da je “Dodikov potez licemjeran, a da se Tegeltija nije potrudio da organizuje nabavku vakcina preko nivoa BiH”.\nOn je ocijenio da ništa neće biti urađeno u BiH ako budu vakcinisani građani iz jednog entiteta, a ne i drugog.\n“Pokazalo se na početku pandemije da smo imali punu saradnju, nije bilo problema ni da se testovi za Kovid-19 prebacuju iz jednog kliničkog centra u drugi, iz jedne bolnice u drugu. Ne vidim razlog da se o tom prijedlogu Dodika ne razgovara kada se ima u vidu da će vrlo brzo doći 100.000 vakcina ruskog proizvođača. Ne vidim razlog da jedan dio ne ode u Republiku Srpsku, a drugi u FBiH”, rekao je Tegeltija.\nOn je naveo da će, prema informacijama iz sistema “Kovaks”, oko 27.000 Pfizerovih vakcina doći u drugoj polovini februara, a da će oko 250.000 doza proizvođača AstraZeneca doći od druge polovine februara do kraja tog mjeseca.\n“BiH nije pogriješila način na koji je riješila da nabavlja vakcine kroz ovaj globalni sistem, s obzirom na to da su druge zemlje koje su uspjele da riješe nabavku vakcine platile duplo skuplje od tržišne vrijednosti”, ocijenio je Tegeltija.\nOn navodi da je očigledno nabavka vakcina postalo prvorazredno političko pitanje, ali i ističe da se cjelokupni proces vodi u koordinaciji ministarstava zdravlja entiteta i Ministarstva civilnih poslova u Savjetu ministara i Odjeljenja za zdravstvo u Vladi Brčko distrikta.\n“Od juna, kada su počele te procedure, od svakog od tih koraka izbora dobavljača, načina nabavke vakcine, transporta, finansiranja u svakom trenutku su učestvovali entiteti, odnosno ministarstva zdravlja i Ministarstvo civilnih poslova. Dogovor sa Kovaksom o nabavci vakcine, dogovor sa EU, sve je to bio dio zajedničkog programa koji su radili ta resorna ministarstva”, naveo je Tegeltija.\nOn je podsjetio da su sve odluke za nabavku vakcine donošene jednoglasno, uz glasove svih ministara iz redova sva tri naroda.\n“Ništa u sistemu nabavke vakcine nije se radilo izolovano izvan ovih ministarstava, niti je bilo šta moguće izvan tog sistema nabavke vakcine”, rekao je Tegeltija.\nPrema njegovoj ocjeni, BiH je izabrala dobar način nabavke vakcine, a to je takozvani globalni sistem Kovaks i u saradnji sa EU.\n“Kada smo vidjeli da kasne nabavke vakcine onda se krenulo i u taj pregovarački postupak nabavke direktnom pogodbom od dobavljača. Očekivanja i zahtjevi entiteta za tim vakcinama su mnogo manji nego što su bili zahtjevi sistema Kovaks i zahtjeva EU”, rekao je Tegeltija.\nOn je istakao da su zahtjevi entiteta i Brčko distrikta za nabavku vakcina kroz direktni dogovor sa proizvođačima oko 650.000, a više od dva miliona vakcina je ugovoreno i plaćeno kroz sistem Kovaks i sistem EU.\nVakcine koje su dogovorene kroz sistem “Kovaks” i EU omogućuju vakcinacije 40 odsto ukupnog stanovništva u BiH. Zahtjevi koji su sada došli od entiteta odnose se na 100.000 vakcina federalnog Ministarstva zdravstva iz tzv. ruskih vakcina.\n“Ministarstvo zdravlja i socijalne zaštite Republike Srpske nema nikakav zahtjev u vezi sa ruskim vakcinama, jer je ispregovaralo taj sistem sa Rusima prije mjesec, dva i Brčko distrikt potražuje 20.000 vakcina”, rekao je Tegeltija.\nKada je riječ o nabavci vakcina iz sistema kineskih proizvođača, Ministarstvo zdravstva FBiH tražilo je 100.000 vakcina, Ministarstvo zdravlja Republike Srpske 80.000 vakcina i 20.000 Brčko distrikt, što znači da je zahtjev 200.000 vakcina kineskih proizvođača.\nPonuda Pfizera u direktnoj ponudi jeste napravljena tako da federalno Ministarstvo zdravstva potražuje 200.000 vakcina, Republika Srpska 50.000 i Brčko distrikt 8.000 vakcina.\n“Ukupno potraživanje za sve te vakcine su oko 650.000, a ‘ispregovarano’ je gotovo 2.200.000 vakcina”, rekao je Tegeltija.


Gradiska.com - Odigrana predstava „Korak u budućnost“ u Gradišci\nsubota, 17 februar 2018 12:57\nOdigrana predstava „Korak u budućnost“ u Gradišci\nU Kulturnom centru Gradiška odigrana je predstava "Korak u budućnost", autora Neleta Karajlića i Vuleta Žurića.\nU predstavi, koja prikazuje stanje u srpskom društvu, povezuju se prošlost i budućnost, kroz čuvene citate velikana poput Kočića, Njegoša, Dučića, Andrića, Nušića i Tesle, koji su aktuelni i danas.\nNakon multimedijalne predstave "FBI: dosije Tesla", Nele Karajlić se drugi put predstavio kao autor, sa ovom predstavom "Korak u budućnost", ovog puta u saradnji sa višenagrađivanim sarajevskim književnikom Vuletom Žurićem. „Predstava je namjenski pisana za manifestaciju "Dani Srpske u Srbiji" sa idejom da bude odigrana samo tada, ali da smo, zbog velikog interesovanja publike, odlučili da napravimo njenu dužu verziju kao obrazovnu priču o našoj prošlosti, sadašnjosti i budućnosti, sa dozom humora” kaže Nele Karajlić,autor predstave.\nOrganizator predstave "Korak u budućnost", koja je odigrana u Gradišci, je Udruženje građana "Pokret pozitivna Srpska". “"Pozitivna Srpska" pokušava da doprinese afirmaciji kulture, te da puna sala Kulturnog centra u Gradišci pokazuje da ljudi cijene ono što radimo članovi ovog pokreta i naši prijatelji, kao što je Nele Karajlić.Ovo nije prva aktivnost u Gradišci kojom pokušavamo da animiramo mlade i pokažemo da su znanje, obrazovanje i kultura oslonac budućeg razvoja", rekao je Nenad Plotan, član pokreta „Pozitivna Srpska“.\nMeđu brojnom publikom pred kojom je izvedena ova predstava bio je i načelnik opštine Gradiška Zoran Adžić koji je rekao da Gradiška zauzima visoko mjesto na kulturnoj mapi Republike Srpske. „Gradišku su nekada nazivali "mali Beograd" upravo po bogatim kulturnim dešavanjima i publici koja i sada želi da bude prisutna na takvim manifestacijama. Mi smo tu da podržimo prave stvari, kao što je "Pozitivna Srpska", koja afirmiše stvaraoce, umjetnike i mlade ljude koji treba da ostanu da žive u Republici Srpskoj", istakao je Adžić.\nOsim u Gradišci predstava „Korak u budućnost“ je dan ranije odigrana u Banja Luci na velikoj sceni Narodnog pozorišta Republike Srpske.\nViše iz kategorije: « Održan koncert bivših učenika OMŠ „Branko Smiljanić“\t13. sajam kolekcionarstva i antikviteta okupio 30 izlagača »


Početak/Ekonomija/Raspisan tender za izgradnju garaže na Sinđelićevom trgu\nNiške Vesti 25. septembra 2019.\nJavno komunalno preduzeće „Parking servis“ objavilo je danas tender za izgradnju montažne garaže na Sindjelićevom trgu. Kako je navedeno u oglasu rok za dostavljanje ponuda je 2. oktobar u 12 časova, a javno otvaranje ponuda biće istoga dana u 12,10 časova, u prostorijama JKP „Parking servis“ u ulici Svetozara Markovića broj 27.\nRok za odlučivanje o dodeli posla je 25 dana nakon otvaranja ponuda. Firma koja bude pobedila na tenderu imaće obavezu da izgradi montažnu garažu na dva nivou ukupne površine 3.260 kvadrata.\nNa parkingu na Sindjelićevom trgu do sada je bilo mesta za 78 automobila, a iz „Parking servisa“ su najavili da će nakon izgradnje montažne garaže broj mesta biti uvećan za oko 50 odsto. Najavljeno je takodje da će montažna garaža imati fasadu od alubonda i da će se vizuelno uklopiti sa zgradama u okruženju\nNakon što je zbog izgradnje javne garaže isečena jedna lipa, stanari Sindjelićevog trga su protestom uspeli da spreče seču preostalih stabala.\nNa sastanku u Gradskoj kući dobili su obećanje da će stabla biti sačuvana i da će prostor sa zelenom nakon izgradnje garaže biti povećan sa sadašnjih 10 odsto ukupne površine na 15 odsto.\nParking na Sindjelićevom trgu od prošle nedelje više nije u funkciji pošto su krenuli pripremni radovi za izgradnju garaže.\nJavna garaza Sinđelićev trg\nGaraža iza Pozorišta, počinje da radi sredinom nedelje


PSG: Šešelj u Vučičevo ime vraća devedesete | Autonomija\nPSG: Šešelj u Vučičevo ime vraća devedesete\n"Spremni da unište institucije i demokratski poredak"\nPokret slobodnih građana (PSG) saopštio je danas da su nedavne posete lidera radikala Vojislava Šešelja Miloradu Ulemeku i Zvezdanu Jovanoviću u zatvoru „izraz želje Aleksandra Vučića za devedesetim i njegove potrebe da rehabilituje glavne aktere tog vremena“.\n„Vojislav Šešelj vraća devedesete u Vučićevo ime i za svoj račun. Poseta Miloradu Ulemeku i Zvezdanu Jovanoviću i glumljenje njihovih advokata je njihova pretnja građanima da su spremni da unište ne samo institucije i demokratski poredak, već i svako sećanje na pokušaj uspostavljanja i očuvanja istih“, naveo je PSG.\nPokret je upitao predsednika Srbije da li će se „četvrti put u životu, napiti ukoliko uspe u nameri da Ulemek i Jovanović budu rehabilitovani za ubistvo Zorana Đinđića“.\nLider Srpske radilane stranke Vojislav Šešelj posetio je Ulemeka i Jovanovića u zatvoru gde služe kaznu od 40 godina zatvora za ubistvo premijera Srbije Zorana Đnđića, od kojih je dobio ovlašćenja da pokrene postupak revizije sudskog postupka.


Soj omikron korona virusa identifikovan u Južnoj Africi | Novine Toronto\nSoj omikron korona virusa identifikovan u Južnoj Africi\nNovi soj korona virusa, nazvan omikron, prvi su identifikovali južnoafrički naučnici, ali nije sigurno da se i pojavio u Južnoj Africi.Za sada je varijanta omikron korona virusa registrovana još u Belgiji, Bocvani, Hongkongu i Izraelu.\nU SAD ga za sada nema, saopštilli su centri za prevenciju i kontrolu bolesti (CDC), prenosi Glas Amerike (VOA).\nVeruje se da je omikron mnogo zarazniji od drugih varijanti korona virusa.U Južnoj Africi je uočen rast broja obolelih od prosečnih 200 dnevno na čak 2.465, za šta su naučnici okrivili novu varijantu korona virusa.\nSvetska zdravstvena organizacija saopštila je da početni dokazi pokazuju da i oni koji su već imali kovid mogu da se zaraze omikronom.Omikron u sebi ima 30 mutacija što objašnjava zbog čega se tako lako širi.\nVirusolog Lorens Jang opisao je omikron kao soj virusa koji do sada ima najviše mutacija, uključujući i one koje ranije nisu viđene.Korona virus mutira uporedo sa širenjem, neke varijante prežive, neke odumru.\nNaučnici kažu da je moguće da je omikron nastao kod nekoga ko je već bio zaražen korona virusom, kao što je to već bio slučaj sa britanskim (alfa) sojem koji je nastao tako što je virus mutirao kod osobe sa kompromitovanim imunitetom.\nJoš se ne zna da li ova varijanta izaziva ozbiljnije kliničke slike od beta i delta varijante korona virusa.Takođe, biće potrebno vreme da se utvrdi da li su postojeće vakcine efikasne protiv omikrona.\nNovi soj korona virusa omikron predstavlja "vrlo visok rizik" na globalnom nivou, upozorila je Svetska zdravstvena organizacija ali je istovremeno naglasila da postoje brojne nepoznanice oko njegove opasnosti i prenosivosti.\n"Do sada nijedan smrtni slučaj vezan za soj omikron nije prijavljen", navela je SZO u tehničkom dokumentu objavljenom .U dokumentu se takođe daje savet vlastima da pokušaju da obuzdaju širenje novog soja korona virusa.\nOrganizacija je ukazala na brojne nepoznanice vezane za ovaj soj kovida-19 - njegova zaraznost, da li ovaj soj može bolje da zaobiđe imuni odgovor, koliku zaštitu pružaju postojeće antikovid vakcine po pitanju zaraznosti i težini bolesti, da li on izaziva teže simptome.\nVlada Južne Afrike je izrazila nezadovoljstvo zbog "kažnjavanja" te zemlje posle odluke mnogih država da zatvore svoje granice za putnike sa juga Afrike gde je otkrivena nova varijanta korona virusa omikron."Poslednja runda zabrana putovanja predstavlja kažnjavanje Južne Afrike zbog njene sposobnosti da brže otkrije nove varijante. Naučna izvrsnost treba da bude pohvaljena, a ne da se kažnjava", navodi se u saopštenju južnoafričke vlade.\nU saopštenju se navodi da su ranije nove varijante virusa bile otkrivene i u drugim zemljama, a da je reagovanje drugih država u tim slučajevima bilo "radikalno drugačije".


Почетна » Стандарди » SRPS EN 1957:2013\nEN 1957:2012 CEN/TC 207\nOvim evropskim standardom se utvrđuju metode ispitivanja za određivanje trajnosti i tvrdoće dušeka i svih vrsta potpuno podignutih kreveta sa dušecima (i dušečnih jastuka onda kada formiraju jedinicu sa dušekom). Ovaj standard se ne primenjuje na vodene kreveta, vazdušne krevete i dečije krevetiće. Standard uključuje metodu za određivanje klase čvrstoće dušeka ili kreveta u vezi sa subjektivnom procenom ljudi (videti Prilog A). Mora se naglasiti da klasa čvrstoće ne može da se koristi za dokazivanje udobnosti i/ili kvaliteta dušeka ili kompletnog kreveta.\nSRPS EN 1957:2013 zamenjuje SRPS EN 1957:2012 - 20.12.2013\nkreveti, definicije, određivanje, trajnost, funkcionalnost, nameštaj, dušeci, svojstva, ispitivanje, uslovi za ispitivanje


Galetin: Pšenica u Srbiji jedna od najskupljih u Evropi - Bizlife.rs\nGaletin: Pšenica u Srbiji jedna od najskupljih u Evropi\n14:57 Novi Sad, 25/11/2011\nNa Produktnoj berzi u Novom Sadu ovonedeljni promet bio je svega 270 tona ili oko 4,9 miliona dinara i količinski je manji za 66,87 odsto, a vrednosno za 73 odsto, nego sedam dana pre, saopštila je danas ta berza.\nRazlog tako malog prometa, prema ocenama direktora Produktne berze Žarka Galetina, je odluka Vlade Srbije da se preko te berze za potrebe Republičke direkcije za robne rezerve otkupi 50.000 tona kukuruza po ceni od 18 dinara za kilogram.\n“Angažovanje svih tehničkih i kadrovskih kapaciteta berze za realizaciju ovako obimnog posla svakako je jedan od osnovnih razloga za rekordno mali promet roba u postupku berzanske organizacije kupoprodaje”, kazao je on.\nGaletin je dodao da je u prva tri dana otkupa Produktnoj berzi stiglo preko 800 naloga poljoprivrednih proizvođača za prodaju kukuruza ovogodišnjeg roda. On je kazao da se kukuruzom na berzanskom tržištu tokom ove sedmice trgovalo po prosečnoj ceni od 16,52 dinara za kilogram, a to je za 1,04 odsto niža cena nego prethodne nedelje.\n“Cena ima svoju tržišnu logiku formiranja, tako da čak ni ponuda države da otkupljuje kukuruz za 18 dinara nije uticala da se cena na komercijalnom tržištu pomeri na gore”, ocenio je direktor Produktne berze.\nPrema njegovim rečima, pšenicom se na berzi protekle sedmice trgovalo veoma malo i to po prosečnoj ceni od 19,96 dinara za kilogram što je rast od 2,91 odsto u odnosu na cenu prethodne sedmice.\n“Ukidanje administrativnih ograničenja na uvoz pšenice od strane Makedonije, kao i nešto veći interes domaćih mlinara za domaće hlebno žito, uticalo je na rast cene, pa zato Srbija danas ima trenutno jednu od najskupljih pšenica na tržištu u Evropi”, kazao je Galetin.\nNa berzi u Novom Sadu ove sedmice trgovalo se još samo stočnim brašnom i to po prosečnoj ceni od 16,99 dinara za kilogram. Indeks Produktne berze PRODEX danas ima vrednost 199,65 poena, što je za 0,7 poena više nego pre sedam dana.


Maša Mileusnić i Una Senić na panelu o mentalnom zdravlju - Zoomer\nMaša Mileusnić i Una Senić na panelu o mentalnom zdravlju\nNovinarka Maša Mileusnić i radio voditeljka Una Senić govoriće na panelu o mentalnom zdravlju u okviru Beogradskog festivala mentalnog zdravlja koji će se održati u subotu, 9. oktobra u Beogradu, povodom obeležavanja Svetskog dana mentalnog zdravlja. Panel će biti održan u 18h u prostoru Miljanko Dereta, dok sam festival počinje u 14h.\nUz Mašu i Unu, na panelu pod nazivom „Da li ste vi normalni?”, govoriće i novinarka Ivon Jafali, glumica Milena Predić, muzičari Đorđe Jovanović Đolo i Boško Ćirković Škabo, zatim Demir Ahmetović i Nenad Pejović.\nU okviru festivala biće održana i tribina „Fizička aktivnost u službi mentalnog zdravlja” u organizaciji Gradskog zavoda za javno zdravlje, kao i antistres radionica koju organizuje udruženje „Herc”, simulacije grupe samopomoći i razgovor „U poverenju” sa psiholozima udruženja Videa.\nUlaz na festival je slobodan, a za Antistres radionicu i Grupu samopomoći, zbog ograničenog broja mesta i epidemioloških mera, obavezne su prijave na mail – hercudruzenje@gmail.com\nFestival organizuju članice Pokreta za mentalno zdravlje.\nPrethodni članakSpoljna politika za početnike: Dear Mr. Ex Presidente\nSledeći članakPresek nedelje: Đubre ustaško!


Dodik traži da se produži blokada državnih institucija\nČlan Predsjedništva Bosne i Hercegovine i predsjednik SNSD-a Milorad Dodik zatražio je danas od poslanika Narodne skupštine RS da usvoje zaključak po kojem nisu nestali razlozi zbog kojih je NSRS odlučila da se povuče iz odlučivanja na nivou BiH.\nNa posebnoj sjednici NSRS u Banjaluci posvećenoj “političko – ekonomskoj situaciji u Bosni i Hercegovini” Dodik je predložio i da usvoje zakon koji će štititi od klevete RS, druge kolektivitete i narode u BiH od nazivanja genocidnim, a koji bi predviđao i kažnjavanje takvih poteza.\n– Taj zakon treba predložiti Parlamentarnoj skupštini BiH i da to bude razlog da odemo tamo i da vidimo kako će se oni odnositi prema tome – rekao je Dodik.\nDodao je da NSRS treba da ostane pri zaključcima usvojenim na prošloj sjednici kojima povlače saglasnost s odluka o vojsci, indirektnim porezima i VSTV-u.\nDodik je predložio i da NSRS, zbog “stalne priče o korupciji”, usvoji zakon o finansiranju stranim sredstvima subjekata na prostoru RS po uzoru na isti zakon iz SAD-a.


SAD Prištini: Ukidanje taksi ili sankcije; Haradinaj: Samo uz garancije za priznanje | Insajder\nSAD Prištini: Ukidanje taksi ili sankcije; Haradinaj: Samo uz garancije za priznanje\nObjavljeno: 14.01.2019 | Ažurirano: 14.01.2019\nSavet za nacionalnu bezbednost SAD i Stejt department usvojili su dokument u osam tačaka u kojem se od vlade u Prištini zahteva da odmah ukine nametnute takse na proizvode iz Srbije ili će u suprotnom SAD Prištini uvesti sankcije i uskratiti podršku Kosovskim bezbednosnim snagama. Premijer Kosova Ramuš Haradinaj je izjavio da će Priština ukinuti takse nakon što dobije međunarodne garancije da će finalni sporazum sa Beogradom rezultirati uzajamnim priznanjem.\n"Tražimo da takse odmah budu suspendovane", navodi se u dokumentu koji su usvojili Stejt departmen i Savet za nacionalnu bezbednost SAD, objavio je Kljan Kosova, a prenosi RTS.\nDokument je, kako se navodi, u pisanom obliku dostavljen vladi u Prištini, ali i drugim nadležnim institucijama. U njemu se navodi da podrška SAD Prištini nije neograničena i da „Kosovo trenutno sa sobom nosi teret opasnosti da dijalog doživi neuspeh".\nU dokumentu se izražava "duboko razočaranje" jer, kako piše, Priština nije preduzela ništa što bi bila pozitivna refleksija na pismo američkog predsednika Donalda Trampa upućenog Hašimu Tačiju, već su, suprotno tome, mere proširene i na druge proizvode.\n„Uspeh i postizanje sporazuma se ne povezuje sa ulogom Federike Mogerini i EU. Postizanje sporazuma je strateški interes SAD, dakle, za nas je neprihvatljivo da se neodgovornim potezima kosovskih lidera dovodi u pitanje ovaj strateški cilj“, ističe se u dokumentu.\nU slučaju da sporazum ne bude postignut zbog Kosova, teret odgovornosti i posledice će snositi samo Kosovo i pojedinci odgovorni za taj neuspeh, upozorava se dalje u tekstu. Kako piše Kljan Kosova, Vašington upozorava da Priština svojim "neodgovornim ponašanjem ozbiljno ugrožava prijateljstvo sa SAD".\n"Ako tarife ne budu suspendovane odmah, SAD će suspendovati pomoć na polju bezbednosti, dakle podršku KBS", stav je Saveta za nacionalnu bezbednost SAD i Stejt departmenta.\nO ukidanju taksi oglasila i ambasada SAD u Prištini. Kako je objavila Koha Ditore, iz američke ambasade su poručili da ne vide “nikakvu korist od kosovskog nametanja poreza od 100 odsto na robu iz Srbije“.\n„SAD su od kosovskog rukovodstva više puta tražile da odmah obustave uvećan porez na robu iz Srbije i BiH. Kao što smo rekli, ne vidimo nikakvu korist od ovih mera od strane Kosova,“ navode u američkoj ambasadi u Prištini.\nKako se dalje navodi u odgovori, SAD „snažno ohrabruju“ usredsređivanje na suštinske ciljeve Kosova, koji su „evropska budućnost i normalizacija odnosa sa Srbijom“.\nHaradinaj: Uvođenje taksi nije usmereno protiv sporazuma\nMeđutim, Ramuš Haradinaj ostaje pri stavu da će vlada ukinuti takse od sto posto na proizvode iz Srbije, nakon što dobije međunarodne garancije da će finalni sporazum Beograda i Prištine rezultirati "uzajamnim priznanjem". On je na svom Fejsbuk profilu napisao da sve do dobijanja traženih garancije mere ostaju na snazi.\nHaradinaj je precizirao da pod garancijama podrazumeva da postoji dokaz koji bi, kako kaže, svedočio da je sporazum sa Srbijom dogovoren u načelu i da se samo očekuje njegovo potpisivanje. On je rekao da je duboko ubeđen u mogućnost postizanja pravno obavezujućeg sveobuhvatnog sporazuma sa Srbijom, koji će rezultirati uzajamnim priznanjem.\n„Intenzivno radimo na konačnom sporazumu, a sačinili smo i veliku knjigu sa poglavljima i nacrtom ovog sporazuma. Mi smo sve to uradili da bismo obezbedili da, kada sednemo da pregovaramo sa predstavnicima Srbije, imamo solidnu osnovu, činjenice i argumente", naveo je Haradinaj.\nHitno ukidanje taksi prethodno je u više navrata zatražila i Evropska unija. Visoka predstavnica EU Federika Mogerini izjavila je da je uvođenje carina na robu iz Srbije "jasno kršenje sporazuma CEFTA i duha Sporazuma o stabilizaciji i pridruživanju EU-Kosovo“.\nVlada Kosova uvela je takse na robu iz Srbije i BiH 6. novembra, da bih ih 21. novembra povećala na 100 odsto. Odluka o povećanju taksi doneta je nakon odluke Interpola da odbije zahtev Kosova za prijem u tu organizaciju i obrazloženja da je to odgovor na „agresivnu kampanju Srbije“.\nUmesto ukidanja, međutim, takse od 100 odsto uvedene su i na proizvode stranih kompanije koja se proizvode i uvoze iz Srbije.\nZamenik kosovskog ministra unutrašnjih poslova Izmi Zeka pre dva dana je izjavio da su prištinske vlasti spremile i dodatne sankcije prema Beogradu kojima će na Kosovo biti zabranjen ulazak vozila iz centralne Srbije.\n„Već smo spremili svu potrebnu dokumentaciju za zabranu kretanja vozila iz Srbije. Ovo je recipročna mera ponašanju Srbije prema kosovskim građanima“, rekao je Zeka.\nVlada Kosova usvojila 16 tačaka za primenu sporazuma iz Bele kuće\nKon: Narednih dana rast broja novoinficiranih u Beogradu, Kragujevcu i Valjevu


Upitan kako mu se čini Amerika, rekao je sledeće:\n"Ljudi su ovde prijatniji nego u Srbiji, svi se smeju. Sviđa mi se to", rekao je rođeni Beograđanin, misleći na opuštenu atmosferu koja vlada na treninzima. A svi koji prate sport znaju koliko se pažnje u Srbiji posvećuje upravo treniranju, koje je za mnoge trenere "važnije i od samih utakmica".\nAlen Smailagić zakucava na meču Letnje NBA lige\nMomak kog su "ratnici" odabrali sa 39. pozicije na draftu ističe da se, zapravo, sam pristup košarci mnogo razlikuje:\n"Ovde u SAD se naporno trenira, ali košarkaši iz Srbije ne shvataju ovaj sport kao zafrkanciju", poručio je Smailagić koji je na gotovo svakoj dosad odigranoj utakmici u dresu Golden Stejta oduševio navijače nekim bravurama.\nO jednoj od njih, protiv Sakramenta, šaljivo je rekao sledeće:\n"Bio sam baš besan jer nisam mogao da pogodim šut. Shvatio sam da ću dati koš samo ako krenem ka obruču. Nisam baš znao da ću da zakucam preko rivala", uz smeh je istakao Smailagić.\nOtkrio je i da je tokom prethodne sezone, u filijali Golden Stejta, vežbao sa jednim od najdominantnijih centara lige, Demarkusom Kazinsom, dok se on oporavljao od povrede.\n"Nije to baš prošlo dobro. Jači je od mene dosta, ali sam dao sve od sebe!", kaže 18-godišnja akvizicija Voriorsa.\nGeneralni menadžer filijale Golden Stejta, Ken Lejkob, koji je i "otkrio" Smailagića u Evropi zajedno sa skautom "ratnika" Kostom Jankovim, otkrio je još jedan detalj iz tih duela:\n"Alen i Demarkus su uživali razmenjivajući dobacivanja. Kazins se drao na njega, pretio. Tako on pokazuje poštovanje. I, bilo je sjajno videti da mladi momak nije uzmakao u toj situaciji", rekao je Lejkob.


Regionalna konferencija o energetskoj sigurnosti i energetskoj efikasnosti, Budva, 18.-20. mart 2009. | Direkcija za razvoj malih i srednjih preduzeća\nHome > Arhiva > Regionalna konferencija o energetskoj sigurnosti i energetskoj efikasnosti, Budva, 18.-20. mart 2009.\nRegionalna konferencija o energetskoj sigurnosti i energetskoj efikasnosti, Budva, 18.-20. mart 2009.\nDirekcija za razvoj malih i srednjih preduzeća učestvuje na konferenciji koju organizuju Ministarstvo za ekonomski razvoj Crne Gore i Njemačka organizacija za tehničku saradnju-GTZ (Savjetodavna služba za energetsku efikasnost u Crnoj Gori), uz podršku Njemačkog Saveznog Ministarstva za Ekonomsku saradnju i razvoj, gdje će sa programskim partnerima KfW-njemačkom razvojnom bankom i CKB predstaviti zajednički projekat EE-RE Crna Gora.\nPotreba za organizovanjem ove konferencije proistekla je iz opštih ciiljeva vezanih za uspostavljanje sigurnog i slobodnog tržišta za snabdijevanje svim oblicima energije i unaprijeđenje stanja životne sredine kroz energetsku efikasnost i upotrebu obnovljivih izvora energije. Permanentan rast potrošnje energije stimuliše razvoj politika i programa za unaprijeđenje energetske efikasnosti u zemljama regiona, kao i uspostavljanje bilateralne i multilaterarne saradnje na polju energetske stabilnosti i energetske efikasnosti.\nVlada Crne Gore je u skladu sa napomenutim usvojila Strategiju energetske efikasnosti kao i Akcioni plan za realizaciju Strategije energetske efikasnosti 2008-2012 godine. Resorno ministarstvo je nedavno proglasilo početak posebnog projekta â€žGodina energetske efikasnosti”, a sve u cilju povećanja energetske efikasnosti na nacionalnom i lokalnom nivou, uz očuvanje i unaprijeđenje prirodnog okruženja i uz pridržavanje direktiva Evropske Unije.\nKao poseban događaj na visokom nivou, konferencija će okupiti renomirane govornike iz oblasti međunarodne politike, ekonomije i energetike, poznate političare i ekonomiste iz regiona, ambasadore i predstavnike ambasada, rukovodeće osoblje iz ministarstava i agencija za energetsku efikasnost, predstavnike međunarodnih donatorskih organizacija, predstavnike privrede i drugih institucija i organizacija. Neki od ciljeva ove konferencije su promovisanje regionalne saradnje u oblasti energetske efikasnosti, razmjena znanja i iskustava kao i unaprijeđenje energetske budućnosti regiona.


Salkić pozvao Inzka da sankcioniše organizatore obilježavanja 9. januara - TK PORTAL\nadmin 5. Januara 2020.\tBiH\n“Samo našim aktivizmom i dizanjem glasa, možemo obezbijediti pobjedu istine i pravde u odnosu na sve veću najezdu laži i neistina o onome šta su posljedice donošenja Deklaracije 9. januara 1992 godine. Posjetom mjestima ukopa žrtava te zločinačke politike, održavanjem tribina, održavanjem naučnih konferencija, izložbama i drugim različitim aktivnostima, svi smo pozvani, a i naša je obaveza, da podsjećamo na zlo, kako se ono ne bi ponovilo. Njegovanje kulture sjećanja na žločine koji su učinjeni građanima ove zemlje je obaveza svih građana, kulturnih, javnih radnika i političara, a ne samo žrtava koje su direktno pogođene zločinima. Zaborav je siguran put u ponavljanje zločina”, kazao je potpredsjednik Salkić, prenosi “Fena”.\nPrevious Previous post: Ni traga od Muhameda Šišića: Porodica strahuje od najgoreg\nNext Next post: Fotografije sa lica mjesta: Ovako je izgledao Malčanski berberin tokom hapšenja